|  |  |  |  |  |  |  |
| --- | --- | --- | --- | --- | --- | --- |
| Številka: 007-47/2022 | | | | | | |
| Ljubljana, 30. 6. 2022 | | | | | | |
| EVA 2022-2550-0017 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Uredba o razvrščanju objektov – predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi tretjega in četrtega odstavka 3. člena Gradbenega zakona (Uradni list RS, št. 199/21) je Vlada Republike Slovenije na … seji dne… sprejela naslednji  SKLEP:  Vlada Republike Slovenije je izdala Uredbo o razvrščanju objektov in jo objavi v Uradnem listu Republike Slovenije.    Barbara Kolenko Helbl  GENERALNA SEKRETARKA  Priloga:  - predlog Uredbe o razvrščanju objektov  - obrazložitev členov  Sklep prejmeta:  - Ministrstvo za okolje in prostor  - Služba Vlade Republike Slovenije za zakonodajo | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Matej Skočir, državni sekretar, Ministrstvo za okolje in prostor * Georgi Bangiev, direktor Direktorata za prostor, graditev in stanovanja, Ministrstvo za okolje in prostor * Saša Galonja, vodja Sektorja za sistem prostora in graditve, Ministrstvo za okolje in prostor | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| 5. Kratek povzetek gradiva: | | | | | | | | | | | |
| Uredba se izdaja v skladu s tretjim in četrtim odstavkom 3. člena novega Gradbenega zakona (Uradni list RS, št. 199/21; v nadaljnjem besedilu: GZ-1). Po svojem konceptu in vsebini sledi dosedanji Uredbi o razvrščanju objektov (Uradni list RS, št. 37/18) ter združuje klasificiranje objektov po namenu in razvrščanje po zahtevnosti gradnje. Na spremembe vsebine uredbe vpliva nova definicija objekta po GZ-1, ki ukinja druge gradbene posege in med objekte šteje le s tlemi povezane stavbe in gradbene inženirske objekte, ter začasne objekte in grajene objekte na drevesu. S predlagano uredbo se začasnih objektov ne razvršča, saj se ti urejajo s posebnim predpisom (začasni sezonski, nujni in skladiščni objekti se urejajo s Pravilnik o začasnih objektih (Uradni list RS, št. 79/22), začasni gradbiščni objekti pa z uredbo o gradbiščih, ki je v pripravi). Novost je tudi manjša rekonstrukcija, ki se lahko izvaja brez gradbenega dovoljenja, vendar s pomočjo pooblaščenega strokovnjaka. Uredba je sestavljena iz besedila uredbe in treh prilog. V besedilu uredbe so navedena splošna pravila za določitev posameznega objekta, klasifikacijo objektov po namenu, razvrščanje glede na zahtevnost gradnje in vzdrževalna dela, ter po novem manjša rekonstrukcija. V Prilogi 1 so objekti klasificirani po namenu v skladu z evropsko klasifikacijo. Klasifikacija se, razen manjših dopolnitev na ravni podrazreda, ne spreminja, saj so nanjo vezane različne evidence. V isti prilogi se za te objekte določajo posebna merila za razvrščanje po zahtevnosti, pri čemer se ohranja večina uveljavljenih meril (na to so vezani postopki in že začeta izdelava dokumentacije itd., zato bi spremembe lahko povzročile nepotrebne finančne obremenitve) in se le izjemoma, glede na zaznane težave, merila spreminjajo. V Prilogi 2 se določa manjša rekonstrukcija in v Prilogi 3 vzdrževalna dela, pri čemer se posege v konstrukcijo (razen manjših inštalacijskih prebojev) v skladu z določbami GZ-1 prestavlja med manjšo rekonstrukcijo. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | |
| b) | usklajenost slovenskega pravnega reda s pravnim redom Evropske unije | | | | | | | | | NE | |
| c) | administrativne posledice | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | |
| d) | okolje, vključno s prostorskimi in varstvenimi vidiki | | | | | | | | | NE | |
| e) | socialno področje | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| 7.a Predstavitev ocene finančnih posledic nad 40.000 EUR: | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   Uredba ne bo imela neposrednih finančnih posledic za sprejet proračun.   1. **Finančne posledice za državni proračun**   Uredba ne bo imela finančnih posledic na državni proračun.  **II.a Pravice porabe za izvedbo predlaganih rešitev so zagotovljene:**  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| **7.b Predstavitev ocene finančnih posledic pod 40.000 EUR:**  **Kratka obrazložitev**  Uredba ne vpliva na državni proračun. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * pristojnosti občin, * delovanje občin, * financiranje občin. | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: DA * Združenju občin Slovenije ZOS: DA * Združenju mestnih občin Slovenije ZMOS: DA   Predlogi in pripombe združenj so bili upoštevani:   * delno.   Bistveni predlogi in pripombe, ki niso bili upoštevani:   * Prizidava zunanjega dvigala kot manjše rekonstrukcije se iz predlaganih treh etaž poveča na maksimalno pet etaž – gre za določbo v GZ-1 in je ni možno spreminjati. * Ohrani naj se v prilogi 1 ukinjeno Področje 3 – drugi gradbeni posegi – gre za določbo v GZ-1 in je ni možno spreminjati. * Del občin nasprotuje razvrstitvi objektov za oglaševanje in informacijske panoje med enostavne objekte – za zagotavljanje učinkovitosti nadzora tovrstni objekti ostajajo enostavni objekti. * Zahteva za razvrstitev gozdne vlake med nezahtevne objekte – rešitev je skladna z usklajenimi predlogi MKGP. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA | | |
|  | | | | | | | | | | | |
| Datum objave na e-Demokracija: 14. 3. 2022 (javna obravnava 30 dni)  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti, * posamezniki * gospodarski subjekti   V času javne razprave so mnenja, predloge in pripombe podali  BIRO OGIS d.o.o.  EXPO BIRO d.o.o.  UL, Fakulteta za gradbeništvo in geodezijo  Garni Ljubljana d.o.o.  GIZ distribucija električne energije  Inženirska Zbornica Slovenije  Javni stanovanjski sklad Mestne občine Ljubljana  Kmetijsko gozdarska zbornica Slovenije  Luka Koper d.d.  Ministrstvo za finance  Ministrstvo za gospodarski razvoj in tehnologijo  Ministrstvo za kmetijstvo, gozdarstvo in prehrano  Mestna občina Ljubljana  Ministrstvo za infrastrukturo  Slovenski nacionalni komite za velike pregrade  Skupnost občin Slovenije  Smučarska zveza Slovenije  Studio legis d.o.o.  Statistični urad Republike Slovenije  Zbornica za arhitekturo in prostor  Združenje mestnih občin Slovenije  Združenje občin Slovenije  Upoštevani so bili:   * delno.   Gradivo je usklajeno z:  Ministrstvom za javno upravo,  Ministrstvom za gospodarski razvoj in tehnologijo,  Ministrstvo za notranje zadeve  Ministrstvom za pravosodje,  Ministrstvom za obrambo,  Ministrstvo za zdravje.  V enomesečnem roku se naslednja ministrstva niso odzvala in se za to šteje, da pripomb nimajo:  Ministrstvo za delo, družino, socialne zadeve in enake možnosti,  Ministrstvom za izobraževanje, znanost in šport,  Ministrstvom za kulturo,  Ministrstvo za zunanje zadeve.  V medresorskem usklajevanju so na osnutek gradivo podali pripombe:  Ministrstvom za finance,  Ministrstvom za kmetijstvo, gozdarstvo in prehrano,  Ministrstvo za infrastrukturo  Statističnim uradom RS.  Pripombe so bile v največji možni meri upoštevane.  V ponovljenem medresorskem usklajevanju je bilo gradivo poslano naslednjim organom:  Ministrstvo za finance,  Ministrstvo za kmetijstvo, gozdarstvo in prehrano,  Ministrstvo za infrastrukturo,  Statistični urad RS in SVZ.  Izjavo o usklajenosti smo prejeli od Ministrstva za kmetijstvo, gozdarstvo in prehrano in SVZ. Druga ministrstva se v predpisanem roku niso odzvala.  Bistvena mnenja, predlogi in pripombe, ki niso bili upoštevani, ter razlogi za neupoštevanje:  Posredovana mnenja, predlogi in pripombe so bile upoštevane v največji možni meri. Posameznih pripomb ni bilo možno upoštevati, ker zanje ni ustrezne zakonske podlage (npr. kriterij požarne zahtevnosti, dodatni izvedenci pri manjši rekonstrukciji, področja ki jih urejajo prostorski akti). Prav tako ni bilo možno upoštevati med seboj nasprotujočih si predlogov. V teh primerih besedilo uredbe odraža kompromisno rešitev. Pri upoštevanju predlogov se je sledilo sprejetim izhodiščem, da se klasifikacije in razvrščanja v najmanjši meri spreminja, saj to povzroča neskladja npr. pri poročanjih, vodenju različnih evidenc, ki se opirajo na klasifikacijo, na predvidene investicije itd.. Nekateri predlogi niso bili upoštevani, saj je šlo za ponovitev predlogov, ki so bili že obravnavani pri sprejemu dosedanje Uredbe in takrat zavrnjeni, pa za te spremembe, glede na izkušnje pri izvajanju dosedanje Uredbe ni utemeljenih razlogov. | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
|  | | | | | | | | | | | |
| **11. Gradivo je uvrščeno v delovni program vlade:** | | | | | | | | | DA/NE | | |
| Uroš BREŽAN  M I N I S T E R | | | | | | | | | | | |

Priloga

Na podlagi tretjega in četrtega odstavka 3. člena Gradbenega zakona (Uradni list RS, št. 199/21) Vlada Republike Slovenije izdaja

**UREDBO**

**o razvrščanju objektov**

**(vsebina)**

(1) Ta uredba določa podrobnejša merila za razvrščanje enostavnih, nezahtevnih, manj zahtevnih in zahtevnih objektov ter merila za vzdrževanje in manjšo rekonstrukcijo (v nadaljnjem besedilu: merilo).

(2) Ta uredba določa tudi klasifikacijo vrst objektov CC SI glede na namen uporabe objektov.

**(uporaba)**

(1) Ta uredba se uporablja pri projektiranju in dovoljevanju gradnje objektov ter evidentiranju podatkov o gradnjah in objektih, za statistične namene in v drugih primerih, če tako določajo predpisi.

(2) Ta uredba se ne uporablja za razvrščanje enostavnih objektov, vzdrževanje objekta in vzdrževalna dela v javno korist, ki jih določajo posebni predpisi s področij energetike, rudarstva, gospodarjenja z gozdovi, elektronskih komunikacij, cest, železnic in žičniških naprav, upravljanja voda ter drugih področij, razen če so določbe te uredbe za investitorja ugodnejše.

(3) Ta uredba se ne uporablja za razvrščanje manjših naprav v skladu s predpisom, ki ureja manjše naprave za proizvodnjo električne energije iz obnovljivih virov energije.

(4) Ta uredba se ne uporablja za razvrščanje začasnih objektov.

**(pomen izrazov)**

Izrazi, uporabljeni v tej uredbi, pomenijo:

1. fizična povezanost stavbe je povezanost ene stavbe z grajenim elementom (npr. vrata, hodnik, dvigalo, tunel) z drugo stavbo, pri čemer se za fizično povezanost stavbe ne šteje, če sta stavbi povezani samo z inštalacijami;
2. funkcionalni kompleks je gradbeni inženirski objekt, v katerem je več objektov, ki so fizično povezani ali so povezani s skupno uporabo, ki je določena s posebnim predpisom (npr. kamp, pokopališče), ali skupnim namenom rabe (npr. odprta športna igrišča, betonarna, parkovna ureditev, industrijski gradbeni kompleksi);
3. glavni objekt je objekt, ki pomeni osnovni namen gradnje;
4. nadstrešek je del objekta, ki se uporablja za zaščito pred zunanjimi vplivi;
5. nadstrešnica je stavba, ki nima nobene obodne stene;
6. zunanje naprave in zunanja oprema so zunanje tehnološke naprave oziroma zunanja grajena oprema, ki se postavljajo na objekt ali so postavljeni na zunanji ureditvi objekta in služijo delovanju objekta;
7. zunanja ureditev objekta sta utrjena oziroma zelena površina ob objektu, trajno namenjena njegovi redni rabi.

**(skupna pravila za razvrščanje in klasificiranje)**

(1) Razvršča in klasificira se posamezen objekt, ki je konstrukcijsko in funkcionalno samostojen.

(2) Samostojno se razvršča in klasificira tudi:

* samostoječa stavba z vsemi vgrajenimi deli, inštalacijami, napravami in opremo v stavbi, ki skupaj zagotavljajo delovanje stavbe,
* pomožna stavba, ki se dotika glavnega objekta, je od njega požarno ločena in z njim nima fizične povezanosti,
* nadstrešnica, ki se drugih stavb dotika z največ dveh strani,
* objekt gospodarske javne infrastrukture z vsemi njegovimi posameznimi deli, inštalacijami, napravami in opremo ter
* funkcionalni kompleks.

(3) Ne glede na prvo alinejo prejšnjega odstavka se samostojno razvršča in klasificira tudi stavba, ki se druge stavbe dotika, če sta stavbi konstrukcijsko in požarno ločeni ter imata vsaka svoj vodovodni, kanalizacijski in elektro priključek, ne glede na fizično povezanost.

(4) Ne glede na drugi in tretji odstavek tega člena se samostojno razvršča in klasificira tudi stanovanjska stavba v vrstni stavbi ali dvojčku, ki je konstrukcijsko povezana (npr. s skupno steno), če gre za stavbo, ki:

* ima ločen vhod, svoje temelje in streho, razen temelja skupne stene ali skupne temeljne plošče,
* je požarno ločena od druge stavbe in z njo ni fizično povezana,
* ima ločene priključke in
* je razvrščena med zahtevne ali manj zahtevne objekte.

(5) Samostojno se razvrščajo in klasificirajo tudi zunanje naprave in zunanja oprema, če imajo v Prilogi 1, ki je sestavni del te uredbe, svojo klasifikacijo in se štejejo za pomožni objekt.

**(klasifikacija objektov)**

(1) Objekt se glede na namen uporabe klasificira na naslednje klasifikacijske ravni:

* področje (označeno z enomestno številko),
* oddelek (označen z dvomestno številko),
* skupina (označena s trimestno številko),
* razred (označen s štirimestno številko) in
* podrazred (označen s petmestno številko).

(2) Objekti so glede na namen uporabe klasificirani v Prilogi 1 te uredbe.

(3) Objekt se klasificira do ravni podrazreda.

(4) Ne glede na prejšnji odstavek se za namen dovoljevanja ne klasificirajo gradbeni inženirski objekti, ki so razvrščeni med enostavne objekte.

(5) Če gre za večnamenski objekt, se ta klasificira po njegovem pretežnem namenu, pri čemer se klasificirajo tudi njegove posamezne funkcionalne enote enake namembnosti.

(6) Če gre za funkcionalni kompleks, se ta klasificira kot celota, pri čemer se klasificirajo tudi vsi objekti in njihove funkcionalne enote enake namembnosti.

(7) Če gre za pomožni objekt, se njegovi klasifikaciji doda tudi klasifikacija glavnega objekta.

(8) Če se namen uporabe objekta spremeni vsaj enkrat v letu in za spremenjeno uporabo ni treba izvesti gradbenih del, se tak objekt klasificira po obeh namenih uporabe (npr. uporaba stanovanja v večstanovanjski stavbi za občasno uporabo kot nastanitveni objekt).

**(razvrščanje objektov)**

(1) Objekti se glede na zahtevnost razvrščajo na zahtevne, manj zahtevne, nezahtevne ali enostavne objekte po splošnih merilih, določenih v 8. do 11. členu te uredbe, in posebnih merilih, določenih v Prilogi 1 te uredbe.

(2) Če gre za večnamenski objekt, se ta razvrsti po njegovi pretežni namembnosti. Če posamezna funkcionalna enota enake namembnosti izpolnjuje merilo za razvrstitev v višjo vrsto zahtevnosti, se v to vrsto zahtevnosti razvrsti celoten objekt.

(3) Če objekt zaradi prizidave ali spremembe namembnosti kot celota preseže merila za razvrstitev v posamezno vrsto zahtevnosti objekta, se glede na zahtevnost razvrsti v tisto vrsto zahtevnosti objekta, ki bi se uporabila pri razvrstitvi novega objekta.

(4) Če gre za funkcionalni kompleks, se ta razvršča kot celota, pri čemer se razvrščajo tudi vsi objekti znotraj funkcionalnega kompleksa.

(5) Ne glede na prejšnji odstavek se posamezni objekti, ki se naknadno gradijo v funkcionalnem kompleksu, razvrščajo samostojno.

(6) Zunanje naprave in zunanja oprema, ki v Prilogi 1 te uredbe niso klasificirane, se razvrščajo po splošnih merilih za gradbene inženirske objekte iz 8. do 11. člena te uredbe.

**(pravila računanja velikosti)**

(1) Za razvrščanje stavb glede na njihovo zahtevnost se uporabljajo naslednja pravila za računanje velikosti:

* etaža pomeni prostor med talno in stropno konstrukcijo, ali med zaporednima stropnima konstrukcijama, ali med zadnjo stropno konstrukcijo in streho, pri čemer se za etažo po tej uredbi šteje tudi prostor nad pohodno streho, ki se lahko uporablja (npr. za odprto pohodno teraso, prostor za skladiščenje ali parkiranje),
* površina je bruto tlorisna površina v skladu s predpisom, ki ureja način izračuna površin in prostornin stavb,
* prostornina je bruto prostornina v skladu s predpisom, ki ureja način izračuna površin in prostornin stavb,
* višina za razvrščanje (v nadaljnjem besedilu: višina) je največja razdalja od kote tlaka najnižje etaže stavbe do vrha stavbe in
* globina je največja razdalja od kote tlaka najnižje etaže do najvišje točke terena, s katerim se stavba stika.

(2) Za razvrščanje gradbenih inženirskih objektov glede na njihovo zahtevnost se uporabljajo naslednja pravila za računanje velikosti:

* površina je bruto tlorisna površina, za izračun katere se smiselno uporablja predpis, ki ureja način izračuna površin in prostornin stavb,
* prostornina je bruto prostornina, za izračun katere se smiselno uporablja predpis, ki ureja način izračuna površin in prostornin stavb,
* višina je razdalja od najnižje točke konstrukcije do njenega vrha,
* globina je razdalja od najnižje točke konstrukcije do terena in
* pri cevovodih je premer notranji (svetli) premer.

(3) Če je v merilu naveden nosilni razpon, se meri njegova svetla razpetina.

(4) Če je v preglednici iz Priloge 1 te uredbe določena drugačna mejna vrednost istega merila kot v 8., 10. ali 11. členu te uredbe, se uporabi mejna vrednost iz preglednice iz Priloge 1 te uredbe.

(5) Če je v preglednici iz Priloge 1 te uredbe kot merilo določeno:

* »noben«, to pomeni, da se ne glede na splošna merila iz 8., 10. in 11. člena te uredbe v to vrsto zahtevnosti ne uvršča noben objekt,
* »vsi«, to pomeni, da se ne glede na splošna merila iz 8., 10. in 11. člena te uredbe v to vrsto zahtevnosti uvrščajo vsi objekti,
* »samo splošna merila«, to pomeni, da se upoštevajo samo splošna merila iz 8., 10. in 11. člena te uredbe.

**(zahtevni objekt)**

(1) Zahtevni objekti so določeni v Prilogi 1 te uredbe.

(2) Zahtevni objekt je poleg objektov iz prejšnjega odstavka tudi objekt, ki izpolnjuje eno od naslednjih splošnih meril:

* je objekt s kesonskim temeljenjem,
* je objekt s pilotnim temeljenjem, če so piloti daljši od 15 m,
* njegovi podzemni deli so globlji od 15 m,
* ima tri ali več podzemnih etaž,
* višina objekta presega 25 m,
* ima prednapet, na gradbišču izdelan konstrukcijski element, katerega nosilni razpon je večji od 10 m, ali
* najnižja točka konstrukcije objekta je več kot 5 m nad terenom.

**(manj zahtevni objekt)**

Manj zahtevni je tisti objekt, ki ni uvrščen med zahtevne, nezahtevne ali enostavne objekte.

**(nezahtevni objekt)**

(1) Stavba je nezahtevni objekt, če izpolnjuje merila iz Priloge 1 te uredbe in naslednja splošna merila:

* ima samo eno etažo,
* njena višina ne presega 6 m in
* njena globina ne presega 2 m.

(2) Gradbeni inženirski objekt je nezahtevni objekt, če izpolnjuje merila iz Priloge 1 te uredbe in naslednja splošna merila:

* njegova višina ne presega 10 m,
* njegova globina ne presega 4 m in
* njegov nosilni razpon ne presega 5 m.

(3) Ne glede na prvi in drugi odstavek tega člena je nezahtevni objekt tudi objekt (v nadaljnjem besedilu: objekt proizvod):

* če je kot celota dan na trg kot proizvod, ki izpolnjuje zahteve iz predpisov, ki urejajo splošno varnost proizvodov,
* za postavitev katerega se ne uporabljajo betonska in zidarska dela ali se na mestu postavitve ne varijo konstrukcijski elementi,
* nima lastnih komunalnih in drugih priključkov in
* ni enostavni objekt.

(4) Šteje se, da je objekt proizvod kot celota dan na trg, če proizvajalec varnost celote objekta proizvoda zagotovi v skladu s predpisom, ki ureja splošno varnost proizvodov, in je iz tehnične dokumentacije objekta proizvoda razvidno, da so za predvideni namen objekta izpolnjene tudi zahteve gradbenotehničnih predpisov.

(5) Ne glede na prvi odstavek tega člena je stavba nezahtevni objekt samo, če za njeno izgradnjo ni treba izvesti nasipa ali izkopa terena višine oziroma globine več kot 2 m.

(6) Nezahtevni objekt je tudi oporni zid z ograjo, če oporni zid in ograja vsak zase ne presegata meril za nezahtevni objekt iz tega člena.

**(enostavni objekt)**

(1) Stavba je enostavni objekt, če izpolnjuje merila iz Priloge 1 te uredbe in naslednja splošna merila:

* ima samo eno etažo,
* njena višina ne presega 4 m in
* njena globina ne presega 1 m.

(2) Gradbeni inženirski objekt je enostavni objekt, če izpolnjuje merila iz Priloge 1 te uredbe in naslednja splošna merila:

* njegova višina ne presega 5 m,
* njegova globina ne presega 2 m in
* njegov nosilni razpon ne presega 4 m.

(3) Ne glede na prvi odstavek tega člena je stavba enostavni objekt samo, če za njeno izgradnjo ni treba izvesti nasipa ali izkopa terena višine oziroma globine več kot 2 m.

(4) Enostavni objekt je tudi oporni zid z ograjo, če oporni zid in ograja vsak zase ne presegata meril za enostavni objekt iz tega člena.

(5) Ne glede na prvi in drugi odstavek tega člena se za enostavni objekt štejejo tudi:

1. priključek,
2. vrtina za zajem toplote iz vode in zemljine,
3. ekološki otok,
4. objekt za oglaševanje in informacijski pano,
5. naprava in gradbeni element za opazovanje naravnih pojavov, naravnih virov in stanja okolja,
6. urbana oprema in spominska obeležja, ki se gradijo na obstoječih javnih površinah,
7. zunanja naprava in zunanja oprema za proizvodnjo in shranjevanje električne energije iz obnovljivih virov energije.

**(manjša rekonstrukcija)**

(1) Manjša rekonstrukcija so dela, ki ne smejo ogrožati ali poslabšati gradbenotehničnih lastnosti objekta in so navedena v Prilogi 2, ki je sestavni del te uredbe.

(2) Manjša rekonstrukcija na ovoju objekta se izvaja tako, da se s posegi bistveno ne odstopa od prvotne zasnove objekta.

**(vzdrževanje objekta)**

(1) Vzdrževanje objekta so dela, ki se izvajajo v obstoječem objektu ali na njem ali na območju njegove zunanje ureditve in so navedena v Prilogi 3, ki je sestavni del te uredbe.

(2) Dela iz 5. točke Priloge 3 te uredbe se štejejo za vzdrževanje objekta, če ne presegajo meril za enostavne objekte v skladu s to uredbo.

**(tehnična smernica)**

Pravila za razvrščanje in klasificiranje objektov so v skladu z zakonom, ki ureja graditev, natančneje opredeljena v Tehnični smernici za razvrščanje objektov (TSG-V-006 Razvrščanje objektov).

PREHODNI IN KONČNI DOLOČBI

**(začeti postopki)**

(1) V postopkih, začetih pred uveljavitvijo te uredbe na podlagi Uredbe o razvrščanju objektov glede na zahtevnost gradnje (Uradni list RS, št. 18/13, 24/13, 26/13, 61/17 – GZ in 61/17 – ZUreP-2), se objekti razvrstijo v skladu z Uredbo o razvrščanju objektov glede na zahtevnost gradnje (Uradni list RS, št. 18/13, 24/13, 26/13, 61/17 – GZ in 61/17 – ZUreP-2), razen če je razvrstitev objektov v skladu s to uredbo za investitorja ugodnejša.

(2) V postopkih, začetih pred uveljavitvijo te uredbe na podlagi Uredbe o razvrščanju objektov (Uradni list RS, št. 37/18 in 199/21 – GZ-1), se objekti razvrstijo v skladu z Uredbo o razvrščanju objektov (Uradni list RS, št. 37/18 in 199/21 – GZ-1), razen če je razvrstitev objektov v skladu s to uredbo za investitorja ugodnejša.

(3) Če je za objekt izdano pravnomočno oziroma dokončno gradbeno dovoljenje in gradnja do uveljavitve te uredbe še ni dokončana, se med gradnjo pri prijavi začetka gradnje in za postopek izdaje uporabnega dovoljenja objekt razvrsti, kot je določeno v gradbenem dovoljenju.

**(razvrstitev enostavnih objektov)**

Zahtevni, manj zahtevni ali nezahtevni objekti, zgrajeni pred uveljavitvijo te uredbe, ki izpolnjujejo merila za enostavne objekte iz te uredbe, se štejejo za enostavne objekte v skladu s to uredbo.

**(prenehanje uporabe)**

Z dnem uveljavitve te uredbe se preneha uporabljati Uredba o razvrščanju objektov (Uradni list RS, št. 37/18 in 199/21 – GZ-1).

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št. 007-47/2022

Ljubljana, dne 24. junija 2022

EVA 2022-2550-0017

Vlada Republike Slovenije

dr. Robert Golob,

predsednik

**Priloga 1**

**Razlaga uporabljenih izrazov:**

»noben« pomeni, da se ne glede na splošna merila iz 8., 10. in 11. člena te uredbe v to vrsto zahtevnosti objektov ne uvršča noben objekt,

»samo splošna merila« pomeni, da dodatnih meril ni in se uporabljajo samo splošna merila iz 8., 10. in 11. člena te uredbe,

»vsi« pomeni, da se ne glede na splošna merila iz 8., 10. in 11. člena te uredbe v to vrsto zahtevnosti objektov uvrščajo vsi objekti,

»do« pomeni vključno z navedeno mejno vrednostjo.

Če je v posamezni celici navedenih več pogojev, pri enostavnih in nezahtevnih objektih ti pogoji veljajo kumulativno, pri zahtevnih objektih pa alternativno.

|  | | | | | **Klasifikacija objektov** | **Podrobnejša klasifikacija[[1]](#footnote-2)** | **Razvrstitev objekta** | | | |
| --- | --- | --- | --- | --- | --- | --- | --- | --- | --- | --- |
| **CC-SI** | | | | | **Enostavni objekt** | **Nezahtevni objekt** | **Zahtevni objekt** | |
| 1 | Stavbe | | | | | | | | | |
| 11 | Stanovanjske stavbe | | | | | | | | |
| 111 | Enostanovanjske stavbe | | | | | | | |
| 1110 | Enostanovanjske stavbe | | | | | | |
| 11100 | Enostanovanjske stavbe |  | noben | površina do 25 m2 | samo splošna merila | |
| 112 | Večstanovanjske stavbe | | | | | | | |
| 1121 | Dvostanovanjske stavbe | | | | | | |
| 11210 | Dvostanovanjske stavbe |  | noben | noben | samo splošna merila | |
| 1122 | Tri in večstanovanjske stavbe | | | | | | |
| 11220 | Tri- in večstanovanjske stavbe |  | noben | noben | površina nad 2.000 m2 | |
| 113 | Stanovanjske stavbe za posebne družbene skupine | | | | | | | |
| 1130 | Stanovanjske stavbe za posebne družbene skupine | | | | | | |
| 11301 | Stanovanjske stavbe z oskrbovanimi stanovanji |  | noben | noben | površina nad 2.000 m2, višina nad 10 m | |
| 11302 | Stanovanjske stavbe za druge posebne družbene skupine |  | noben | noben | površina nad 2.000 m2, višina nad 10 m | |
|  | 12 | Nestanovanjske stavbe | | | | | | | | |
| 121 | Gostinske stavbe | | | | | | | |
|  |  |  | 1211 | Hotelske in podobne gostinske stavbe | | | | | | |
| 12111 | Hotelske in podobne stavbe za kratkotrajno nastanitev |  | površina do 10 m2 | površina do 25 m2 | površina nad 2.000 m2 | |
| 12112 | Gostilne, restavracije in točilnice |  | noben | površina do 25 m2 | površina nad 2.000 m2 | |
| 1212 | Druge gostinske stavbe za kratkotrajno nastanitev | | | | | | |
| 12121 | Druge gostinske stavbe za kratkotrajno nastanitev |  | površina do 10 m2 | površina do 25 m2 | površina nad 2.000 m2 | |
| 12122 | Stavbe za kratkotrajno nastanitev na drevesu |  | površina do 5 m2, višina od tal do vrha objekta do 5 m | površina do 25 m2, višina od tal do vrha objekta do 5 m | površina nad 2.000 m2 | |
| 122 | Poslovne in upravne stavbe | | | | | | | |
| 1220 | Poslovne in upravne stavbe | | | | | | |
| 12201 | Stavbe javne uprave |  | noben | površina do 25 m2 | površina nad 2.000 m2 | |
| 12202 | Stavbe bank, pošt, zavarovalnic |  | noben | površina do 25 m2 | površina nad 2.000 m2 | |
| 12203 | Druge poslovne stavbe |  | noben | površina do 25 m2 | površina nad 2.000 m2 | |
| 12204 | Konferenčne in kongresne stavbe |  | noben | površina do 25 m2 | površina nad 2.000 m2 | |
| 123 | Trgovske stavbe in stavbe za storitvene dejavnosti | | | | | | | |
| 1230 | Trgovske stavbe in stavbe za storitvene dejavnosti | | | | | | |
| 12301 | Trgovske stavbe |  | noben | površina do 25 m2 | površina nad 2.000 m2 | |
| 12302 | Sejemske dvorane, razstavišča |  | noben | površina do 25 m2 | površina nad 2.000 m2 | |
| 12303 | Oskrbne postaje |  | noben | noben | površina nad 2.000 m2 | |
| 12304 | Stavbe za storitvene dejavnosti |  | noben | površina do 25 m2 | površina nad 2.000 m2 | |
| 124 | Stavbe za promet in stavbe za izvajanje komunikacij | | | | | | | |
| 1241 | Postajna poslopja, terminali, stavbe za izvajanje komunikacij ter z njimi povezane stavbe | | | | | | |
| 12410 | Postajna poslopja, terminali, stavbe za izvajanje komunikacij ter z njimi povezane stavbe |  | površina do 10 m2 | površina do 25 m2 | površina nad 2.000 m2 | |
| 1242 | Garažne stavbe | | | | | | |
| 12420 | Garažne stavbe |  | površina do 20 m2 | površina do 50 m2 | površina nad 4.000 m2, dve ali več podzemnih etaž | |
|  |  | 125 | Industrijske in skladiščne stavbe | | | | | | | |
| 1251 | Industrijske stavbe | | | | | | |
| 12510 | Industrijske stavbe | industrijske stavbe | noben | površina do 25 m2 | površina nad 4.000 m2 | |
| stavbe za predelavo kmetijskih proizvodov | noben | površina do 80 m2 |
| 1252 | Rezervoarji, silosi in skladiščne stavbe | | | | | | |
| 12520 | Rezervoarji, silosi in skladiščne stavbe | skladiščne stavbe | površina do 20 m2, nobena stavba za skladiščenje radioaktivnih ali nevarnih snovi ter nevarnih odpadkov | površina do 100 m2, nobena stavba za skladiščenje radioaktivnih ali nevarnih snovi ter nevarnih odpadkov | površina nad 4.000 m2, rezervoarji in silosi prostornine nad 1.000 m3, vsi rezervoarji ali skladišča radioaktivnih ali nevarnih snovi ter nevarnih odpadkov nad 10 m3 | |
| rezervoarji in cisterne za vodo in  druge tekočine | prostornina do 20 m3, noben rezervoar radioaktivnih ali nevarnih snovi ter nevarnih odpadkov | prostornina do 100 m3, noben rezervoar radioaktivnih ali nevarnih snovi ter nevarnih odpadkov |
| rezervoarji za nafto in plin | prostornina do 5 m3 | prostornina do 15 m3 |
| stolpni silosi za suhe snovi | površine do 20 m2, višina do 5 m | površina do 100 m2, višina do 10 m |
| 126 | Stavbe splošnega družbenega pomena | | | | | | | |
| 1261 | Stavbe za kulturo in razvedrilo | | | | | | |
| 12610 | Stavbe za kulturo in razvedrilo | kinodvorane, koncertne dvorane, operne hiše, gledališča, dvorane za družabne prireditve | noben | noben | površina nad 2.000 m2, višina nad 10 m | |
| paviljoni in stavbe za živali in rastline v živalskih in botaničnih vrtovih | površina do 20 m2 | površina do 50 m2 |
| 1262 | Muzeji, arhivi in knjižnice | | | | | | |
| 12620 | Muzeji, arhivi in knjižnice |  | noben | površina do 25 m2 | površina nad 2.000 m2 | |
| 1263 | Stavbe za izobraževanje in znanstvenoraziskovalno delo | | | | | | |
| 12630 | Stavbe za izobraževanje in znanstvenoraziskovalno delo |  | noben | površina do 25 m2 | površina nad 2.000 m2, višina nad 10 m | |
|  |  |  | 1264 | Stavbe za zdravstveno oskrbo | | | | | | |
| 12640 | Stavbe za zdravstveno oskrbo |  | noben | površina do 25 m2 | površina nad 2.000 m2, višina nad 10 m | |
| 1265 | Stavbe za šport | | | | | | |
| 12650 | Stavbe za šport |  | noben | površina do 25 m2 | površina nad 2.000 m2 | |
| 127 | Druge nestanovanjske stavbe | | | | | | | |
| 1271 | Nestanovanjske kmetijske stavbe[[2]](#footnote-3) | | | | | | |
| 12711 | Stavbe za rastlinsko pridelavo |  | površina do 50 m2 | površina do 150 m2 | samo splošna merila | |
| 12712 | Stavbe za rejo živali | stavbe za rejne živali, stavbe za rejo divjadi v oborah, druge stavbe za rejo živali | površina do 20 m2 | površina do 100 m2 | površina nad 4.000 m2 | |
| stavbe ribogojnice | površina do 50 m2, prostornina bazenov do 250 m3 | površina do 100 m2, prostornina bazenov do 2.000 m3 | površina nad 4.000 m2 | |
| 12713 | Stavbe za skladiščenje pridelka | kmetijski silos | površina 20 m2, višina do 5 m | površina 100 m2, višina do 10 m | samo splošna pravila | |
| kleti, vinske kleti | površina do 20 m2, ne glede na globino vkopa in globino podzemnih delov | površina do 50 m2, do dve etaži, ne glede na globino vkopa in globino podzemnih delov | površina nad 4.000 m2, dve ali več podzemnih etaž | |
| skladišča pridelkov | površina do 40 m2 | površina do 150 m2 | površina nad 4.000 m2 | |
| kozolci | površina do 40 m2, do dve etaži | površina do 150 m2, do dve etaži in ne glede na višino | noben | |
| 12714 | Druge nestanovanjske kmetijske stavbe | stavbe za shranjevanje kmetijskih strojev, orodja in mehanizacije | površina do 40 m2 | površina do 150 m2 | površina nad 4.000 m2 | |
| 1272 | Obredne stavbe | | | | | | |
| 12721 | Stavbe za opravljanje verskih obredov |  | noben | površina do 25 m2 | površina nad 2.000 m2 | |
| 12722 | Pokopališke stavbe |  | površina do 10 m2 | površina do 25 m2 |
|  |  |  | 1273 | Kulturna dediščina, ki se ne uporablja za druge namene | | | | | | |
| 12730 | Kulturna dediščina, ki se ne uporablja za druge namene |  | površina do 10 m2 | površina do 25 m2 | površina nad 2.000 m2 | |
| 1274 | Druge stavbe, ki niso uvrščene drugje | | | | | | |
| 12741 | Vojašnice in stavbe za nastanitev policistov |  | noben | površina do 25 m2 | površina nad 2.000 m2 | |
| 12742 | Stavbe sil za zaščito, reševanje in pomoč, gasilski domovi |  | noben | površina do 25 m2 | površina nad 2.000 m2 | |
| 12743 | Zaklonišča |  | noben | noben | površina nad 2.000 m2, vsa zaklonišča kot samostojen objekt | |
| 12744 | Sanitarije |  | noben | površina do 25 m2 | površina nad 2.000 m2 | |
| 12745 | Stavbe za funkcionalno dopolnitev | ute, letne kuhinje, vratarnice | površina do 10 m2 | površina do 25 m2 | površina nad 2.000 m2 | |
| nadstrešnice | površina do 20 m2 | površina do 50 m2 | noben | |
| 12746 | Druge stavbe, ki niso uvrščene drugje |  | noben | noben | samo splošna merila | |
| **2** | **Gradbeni inženirski objekti** | | | | | | | | | |
| 21 | Objekti prometne infrastrukture | | | | | | | | |
| 211 | Ceste | | | | | | | |
| 2111 | Avtoceste, hitre ceste, glavne ceste in regionalne ceste | | | | | | |
| 21111 | Avtoceste, hitre ceste in glavne ceste (daljinske ceste) | avtoceste (AC), hitre ceste (HC), glavne ceste I. in II. reda (G1, G2) | noben | noben | vsi | |
| prometne površine zunaj vozišča, počivališča, parkirišča, avtobusna postajališča, obračališča, servisne površine | noben | površina do 200 m2 | dolžina nad 1.000 m, površina nad 5.000 m2 | |
| 21112 | Regionalne ceste | regionalne ceste I., II. in III. reda (R1, R2, R3) | noben | noben | noben | |
| prometne površine zunaj vozišča, počivališča, parkirišča, avtobusna postajališča, obračališča, servisne površine | noben | površina do 200 m2 | dolžina nad 1.000 m, površina nad 5.000 m2 | |
|  | 2112 | Lokalne ceste in javne poti, nekategorizirane ceste in gozdne ceste | | | | | | |
| 21121 | Lokalne ceste in javne poti, nekategorizirane ceste in gozdne ceste | ceste, ulice in poti | noben | noben | samo splošna merila | |
| prometne površine zunaj vozišča in servisne prometne površine | noben | površina do 200 m2 | površina nad 5.000 m2 | |
| gozdne ceste, pešpoti, kolesarske poti in jahalne steze | samo splošna merila | samo splošna merila | noben | |
| gozdne vlake | vsi | noben | noben | |
| 21122 | Parkirišča izven vozišča |  | površina do 100 m2 | površina do 500 m2 | površina nad 5.000 m2 | |
| 212 | Železniške proge in žičniške naprave | | | | | | | |
| 2121 | Glavne in regionalne železniške proge | | | | | | |
| 21210 | Glavne in regionalne železniške proge |  | noben | noben | vsi razen industrijske železniške proge | |
| 2122 | Mestne železniške proge | | | | | | |
| 21220 | Mestne železniške proge |  | noben | noben | | vsi |
| 213 | Letališke steze | | | | | | | |
| 2130 | Letališke steze | | | | | | |
| 21301 | Letališke steze in ploščadi | vzletno-pristajalne in vozne letališke steze, heliporti, letališke ploščadi | noben | noben | vsi | |
| objekti za zagotavljanje zemeljskega transporta in notranjih prometnih tokov | površina do 500 m2 | površina do 5.000 m2 | samo splošna merila | |
| 21302 | Letalski radio-navigacijski objekti |  | samo splošna merila | samo splošna merila | samo splošna merila | |
|  |  | 214 | Mostovi, viadukti, predori in podhodi | | | | | | | |
| 2141 | Mostovi in viadukti | | | | | | |
| 21410 | Mostovi, viadukti, nadvozi, nadhodi | mostovi, viadukti, nadvozi, nadhodi | noben | nosilni razpon do 5 m | nosilni razpon nad 15 m | |
| brvi | samo splošna merila | samo splošna merila | nosilni razpon nad 15 m | |
|  |  |  | 2142 | Predori in podhodi | | | | | | |
| 21421 | Predori | predori | noben | noben | vsi | |
| prepusti | nosilni razpon do 3 m | nosilni razpon do 5 m | nosilni razpon nad 15 m | |
| 21422 | Podhodi |  | noben | nosilni razpon do 5 m, dolžina do 10 m | nosilni razpon nad 15 m, dolžina nad 100 m | |
| 21423 | Pokriti vkopi in galerije |  | noben | nosilni razpon do 5 m | nosilni razpon nad 15 m | |
| 215 | Pristanišča, plovbne poti, pregrade in jezovi ter drugi vodni objekti | | | | | | | |
| 2151 | Pristanišča in plovbne poti | | | | | | |
| 21510 | Pristanišča in plovbne poti |  | noben | noben, razen pomoli površine do 50 m2 | vsi pomoli površine nad 50 m2 | |
| 2152 | Jezovi, vodne pregrade in drugi vodni objekti | | | | | | |
| 21520 | Jezovi, vodne pregrade in drugi vodni objekti | jezovi, pragovi, drče, pregrade | noben | noben | velike pregrade[[3]](#footnote-4) | |
| vkopani zadrževalniki in podobni objekti za akumulacijo vode | prostornina vode do 250 m3 | prostornina vode do 2.000 m3 | noben | |
| zadrževalniki za akumulacijo vode za namakanje kmetijskih zemljišč | prostornina razlivne vode do 250 m3 | prostornina razlivne vode do 2.000 m3 | noben | |
| objekti za zaščito rečnih in morskih bregov in ureditev strug | dolžina do 5 m,višina do 2 m | do dolžine 20 m, višina do 3 m | višina nad 10 m | |
| nasipi in podobni objekti za zaščito pred poplavami | noben | višina do 1 m | višina nad 10 m | |
| 2153 | Sistem za namakanje in osuševanje, akvadukti | | | | | | |
| 21530 | Sistem za namakanje in osuševanje, akvadukti | akvadukti | noben | noben | nosilni razpon nad 15 m | |
| odvzemni objekti razen vrtin za namakanje CC-SI 22223, dovodno omrežje in namakalna oprema,[[4]](#footnote-5) drenažni jarki in drugi objekti za osuševanje zemljišč | samo splošna merila | samo splošna merila | samo splošna merila | |
| 22 | Cevovodi, komunikacijska omrežja in elektroenergetski vodi | | | | | | | | |
| 221 | Daljinski cevovodi, daljinska (hrbtenična) komunikacijska omrežja in daljinski (prenosni) elektroenergetski vodi | | | | | | | |
|  |  |  | 2211 | Naftovodi in daljinski (prenosni) plinovodi | | | | | | |
| 22110 | Naftovodi in daljinski (prenosni) plinovodi |  | noben | noben | vsi naftovodi, vsi cevovodi za prenos kemikalij in drugih proizvodov, plinovod, tlak 16 bar in več | |
| 2212 | Daljinski (transportni) vodovodi | | | | | | |
| 22121 | Daljinski (transportni) vodovodi |  | noben | noben | premer nad 500 mm, tlak nad 8 bar | |
| 22122 | Objekti za črpanje, filtriranje in zajem vode |  | noben | pretok do 5 l/s | pretok nad 100 l/s | |
| 2213 | Daljinsko (hrbtenično) komunikacijsko omrežje | | | | | | |
| 22130 | Daljinsko (hrbtenično) komunikacijsko omrežje |  | \*[[5]](#footnote-6) | noben | višina nad 40 m | |
| 2214 | Daljinski (prenosni) elektroenergetski vodi | | | | | | |
| 22140 | Daljinski (prenosni) elektroenergetski vodi |  | noben | noben | vsi | |
| 222 | Lokalni cevovodi, lokalni (distribucijski) elektroenergetski vodi in lokalna (dostopovna) komunikacijska omrežja | | | | | | | |
| 2221 | Lokalni (distribucijski) plinovodi | | | | | | |
| 22210 | Lokalni (distribucijski) plinovodi |  | noben | tlak do 5 bar | tlak 16 bar in več | |
| 2222 | Lokalni cevovodi | | | | | | |
| 22221 | Lokalni vodovodi za pitno vodo in cevovodi za tehnološko vodo | distribucijski cevovodi za pitno vodo, cevovodi za tehnološko vodo | noben | premer do 80 mm | premer nad 500 mm, tlak nad 8 bar | |
| omrežje in naprave za preprečevanje požara (hidrantno omrežje) | noben | premer do 80 mm | samo splošna merila | |
| 22222 | Lokalni cevovodi za toplo vodo, paro in stisnjen zrak | toplarne in kotlovnice | noben | noben | moč nad 1 MW | |
| razdelilno omrežje za dovod tople in vroče vode | noben | premer do 250 mm | premer nad 500 mm, temperatura nad 120 °C, tlak nad 8 bar | |
| lokalni cevovodi za dobavo stisnjenega zraka | noben | tlak do 4 bar | tlak nad 8 bar | |
| 22223 | Vodni stolpi in vodnjaki | vodni stolpi | noben | noben | višina nad 15 m | |
| arteški in drugi vodnjaki ter vrtine za namakanje | globina do 10 m | globina do 30 m | globina nad 50 m | |
| vodohrani | noben | prostornina do 100 m3 | prostornina nad 2.000 m3 | |
| 2223 | Cevovodi za odpadno vodo | | | | | | |
| 22231 | Cevovodi za odpadno vodo (kanalizacija) | kanalizacijsko omrežje za odvajanje odpadne vode | noben | premer do 200 mm | premer nad 800 mm | |
| 22232 | Čistilne naprave | vse vrste čistilnih naprav, ki uporabljajo mehanske, kemijske in biološke ali druge postopke čiščenja | zmogljivost do 50 PE, ne glede na globino vkopa in globino podzemnih delov | zmogljivost do 200 PE ne glede na globino vkopa in globino podzemnih delov | zmogljivost nad 30.000 PE | |
| 2224 | Lokalni (distribucijski) elektroenergetski vodi in lokalna (dostopovna) komunikacijska omrežja | | | | | | |
| 22241 | Lokalni (distribucijski) elektroenergetski vodi | razdelilno elektroenergetsko omrežje | kabelski vodi do 1 kV | prostozračno omrežje napetosti do 1 kV in podzemni vodi napetosti od 1 kV do 35 kV | napetosti 110 kV in več | |
| 22242 | Lokalna (dostopovna) komunikacijska omrežja | dostopovno komunikacijsko omrežje s pripadajočo infrastrukturo dostopovnega omrežja | \*[[6]](#footnote-7) | vsi | noben | |
|  | 23 | Industrijski kompleksi | | | | | | | | |
| 230 | Industrijski kompleksi | | | | | | | |
| 2301 | Objekti za pridobivanje in izkoriščanje mineralnih surovin | | | | | | |
| 23010 | Objekti za pridobivanje in izkoriščanje mineralnih surovin | rudarski objekti za pridobivanje in izkoriščanje , bogatenje in skladiščenje mineralnih surovin, kot so rudarski postroj in rudarska infrastruktura[[7]](#footnote-8) | \*[[8]](#footnote-9) | \*8 | \*8 | |
| objekti za proizvodnjo mavca, cementa, opeke, strešnikov in podobno, betonarne | noben | noben | višine nad 25 m | |
|  |  |  | 2302[[9]](#footnote-10) | Elektrarne in drugi energetski objekti | | | | | | |
| 23021 | Elektrarne in drugi energetski objekti |  | noben | noben | električna moč na pragu nad 5 MW, vsi jedrski energetski objekti, fotonapetostna elektrarna z električno močjo na pragu nad 1 MW | |
| 23022 | Hranilniki električne energije |  | noben | noben | električna moč na pragu nad 10 MW | |
| 2303 | Objekti kemične industrije | | | | | | |
| 23030 | Objekti kemične industrije |  | noben | noben | vsi | |
| 2304 | Objekti industrije, ki niso uvrščeni drugje | | | | | | |
| 23040 | Objekti industrije, ki niso uvrščeni drugje |  | noben | noben | višina nad 15 m, površina nad 1.000 m2 | |
| 24 | Drugi gradbeni inženirski objekti | | | | | | | | |
| 241 | Objekti za šport, rekreacijo in prosti čas | | | | | | | |
| 2411 | Športna igrišča | | | | | | |
| 24110 | Športna igrišča |  | površina do 100 m2, brez grajenih tribun | površina do 1.000 m2, brez grajenih tribun | površina nad 5.000 m2, nepokrite grajene tribune, ki nimajo narave stavbe, za 5.000 obiskovalcev in več | |
| 2412 | Drugi objekti za šport, rekreacijo in prosti čas | | | | | | |
| 24121 | Marine | športna pristanišča in marine | površina do 100 m2 | površina do 1.000 m2 | samo splošna merila | |
| 24122 | Drugi gradbeni inženirski objekti za šport, rekreacijo in prosti čas | otroška in druga javna igrišča, igrišča za golf, konjeniški centri, javni in urbani vrtovi, parki, trgi, živalski in botanični vrtovi | površina do 100 m2 | površina do 1.000 m2 | površina nad 5.000 m2 | |
| zabaviščni, adrenalinski in plezalni parki | višina poda do višine 3 m nad terenom, površina do 100 m2 | višina poda do višine 5 m nad terenom, površina do 1.000 m2 | samo splošna merila | |
| urejena naravna kopališča, smučišča na vodi, kajakaške proge na divjih vodah | noben | noben | samo splošna merila | |
| kampi | noben | površina do 100 m2 | samo splošna merila | |
| vzletišča | noben | noben | samo splošna merila | |
| smučišča | noben | noben | samo splošna merila | |
| skakalnice | noben | do K20 (H23) m | nad K75 (HS85) m | |
| žičniške naprave | noben | noben | vse vzpenjače ali žičnice za prevoz oseb | |
| razgledne ploščadi, opazovalnice in odprti grajeni prostori na drevesu | višina poda do višine 3 m nad terenom, površina do 5 m3 | višina poda do višine 5 m nad terenom, površina do 25 m2 | samo splošna merila | |
| bazen za kopanje | prostornina do 60 m3, ne glede na globino vkopa in globino podzemnih delov | prostornina do 100 m3 | prostornina nad 1.000 m3 | |
| 242 | Drugi gradbeni inženirski objekti | | | | | | | |
| 2420 | Drugi gradbeni inženirski objekti | | | | | | |
| 24201 | Obrambni objekti |  | samo splošna merila | samo splošna merila | samo splošna merila | |
| 24202 | Drugi kmetijski gradbeni inženirski objekti | ribogojnice | prostornina bazenov do 250 m3 | prostornina bazenov do 2.000 m3 | samo splošna merila | |
| koritasti silosi | površina do 100 m2 | površina do 1.000 m2 | samo splošna merila | |
| zbiralniki gnojnice in gnojevke | noben | prostornina do 1.000 m3 | samo splošna merila | |
| gnojišča, napajalna korita, krmišča | površina do 50 m2 | površina do 200 m2 | samo splošna merila | |
| visoke preže[[10]](#footnote-11) | vsi | noben | noben | |
| 24203 | Objekti za ravnanje z odpadki | odprta skladišča odpadkov, površine za obdelavo odpadkov | noben | noben | vsi | |
| odlagališča odpadkov[[11]](#footnote-12) in radioaktivnih odpadkov | noben | noben | odlagališča s kapaciteto nad 10 ton/dan, vsa odlagališča nevarnih in radioaktivnih odpadkov | |
| 24204 | Pokopališča |  | površina do 100 m2 | površina do 500 m2 | samo splošna merila | |
| 24205 | Objekti za preprečitev zdrsa in ograditev | ograje[[12]](#footnote-13) | višina do 2,2 m nad zemljiščem | višina do 3,5 m nad zemljiščem | noben | |
| zaščitne ograje na igriščih | višina do 5 m nad zemljiščem | višina do 10 m nad zemljiščem | noben | |
| oporni zidovi | višinska razlika med spodnjim in zgornjim zemljiščem do 1 m | višinska razlika med spodnjim in zgornjim zemljiščem do 2 m | višinska razlika med spodnjim in zgornjim zemljiščem nad 10 m | |
| objekti za zadrževanje plazov | noben | noben | kombinacija več vrst geotehničnih del,[[13]](#footnote-14) pri čemer višina posega presega 10 m od raščenega zemljišča | |
| 24206 | Odprta skladišča in odprte prodajne površine |  | površina do 100 m2 | površina do 200 m2 | samo splošna pravila | |
| 24207 | Nepokrita prezentirana arheološka najdišča in ruševine |  | površina do 100 m2 | površina do 500 m2 | samo splošna pravila | |
|  | 24208 | Drugi gradbeni inženirski objekti, ki niso uvrščeni drugje |  | noben | noben | samo splošna merila | |

**Priloga 2**

**Manjša rekonstrukcija**

|  |  |  |
| --- | --- | --- |
| **Tč.** | **Vrsta del** | **Mnenje/soglasje** |
| 1 | Statične ojačitve posameznega ali več posameznih konstrukcijskih elementov. | Pooblaščeni strokovnjak s področja gradbeništva |
| 2 | Zamenjava istovrstnih posameznih konstrukcijskih elementov, v katero spada na primer zamenjava ostrešja ali delov medetažne konstrukcije. |
| 3 | Zamenjava elementov javnega vodovoda in javne kanalizacije. |
| 4 | Dolbenje utorov in niš v nosilno konstrukcijo. |
| 5 | Izvedba odprtin in večjih konstrukcijskih prebojev ter povečanje obstoječih odprtin v objektu, ki ne presegajo ene tretjine površine posameznega konstrukcijskega elementa in niso širši od 2 m. |
| 6 | Povečanje obstoječih prebojev fasade stavbe do 2 m, pri čemer velikost povečanja odprtine ne sme presegati ene tretjine površine fasade. |
| 7 | Novi preboji fasade stavbe, če je ravnina fasade, na kateri se izvajajo preboji, od meje zemljišča drugega lastnika oddaljena več kot 2 m, pri čemer velikost novih prebojev ne presega ene tretjine površine fasade in noben preboj ni širši od 2 m. |
| 8 | Vgradnja dvigala v notranjosti objekta, s katerim se posega v nosilno konstrukcijo. |
| 9 | Manjše povečanje prostornine, ki ne poveča bruto tlorisne površine objekta, ter pomeni izvedbo posameznih konstrukcijskih elementov na objektu (npr. Izvedba frčade, vsaj z dveh strani odprt nadstrešek na obstoječi pohodni strehi, dvig obodnega zidu pod poševno streho za višino horizontalne vezi za največ 0,3 m). | Pooblaščeni strokovnjak s področja gradbeništva in soglasje občine |
| 10 | Prizidava nakladalnih ramp in klančin. |
| 11 | Izvedba nepohodnega konzolnega nadstreška površine do 6 m2. |
| 12 | Prizidava zunanjega odprtega stopnišča ali dvigala, ki ne povezuje več kot treh etaž in je zunanji rob stopnišča ali dvigala oddaljen od sosednjega objekta drugega lastnika več kot 4 m. | Pooblaščena strokovnjaka s področja gradbeništva in področja arhitekture ter soglasje občine |

**Priloga 3**

**Vzdrževanje objekta[[14]](#footnote-15)**

|  |  |  |
| --- | --- | --- |
| **Tč.** | **Vrsta del** | **Opis** |
| 1 | Dela v objektu | Med ta dela med drugim spadajo: pleskanje, popravilo ali zamenjava ometov in poda, popravilo ali zamenjava notranjega stavbnega pohištva, suhomontažna dela in izvedba ali odstranitev lahkih nenosilnih sten. |
| 2 | Dela na ovoju objekta in zasteklitve | Med ta dela med drugim spadajo: prenova fasade, zunanjega stavbnega pohištva in strešne kritine na način, da se s posegi bistveno ne odstopa od prvotne zasnove objekta.  Med ta dela spadajo tudi vgradnja strešnih oken, zasteklitev lož, balkonov in zunanjih stopnišč, namestitev senčil, nepohodnega konzolnega nadstreška nad vhodom površine do 2 m2. |
| 3 | Vzdrževanje vgrajenih inštalacij in tehnoloških naprav, potrebnih za delovanje objekta | Med ta dela med drugim spadajo: popravilo ali zamenjava naprav in z njimi povezanih napeljav na električnih, telekomunikacijskih, strelovodnih, vodovodnih, kanalizacijskih, ogrevalnih in prezračevalnih ter dimovodnih sistemih.  Med ta dela med drugim spada tudi popravilo ali zamenjava priključkov. |
| 4 | Namestitev novih inštalacij in tehnoloških naprav, potrebnih za delovanje objekta | Med ta dela med drugim spadajo: namestitev novih naprav in z njimi povezanih napeljav za ogrevanje, hlajenje, prezračevanje, pripravo tople vode in razsvetljavo, tudi za izkoriščanje obnovljivih virov energije in hranilnike energije.  Med ta dela med drugim spadajo tudi: namestitev novih električnih in telekomunikacijskih napeljav in strelovodne zaščite ter vodovoda, kanalizacije, vključno s sistemi za shranjevanje in rabo padavin, in strojne opreme za delovanje objekta, namestitev dimniških tuljav. |
| 5 | Dela v zvezi z vzdrževanjem zunanje ureditve objekta | Med ta dela med drugim spadajo: izvedba gradbenih in drugih del, povezanih z gradnjo za ureditev dvorišča in vrta, tudi za parkiranje, vključno z dovozi oziroma dostopi in drugo opremo, npr. zapornice, ter izvedba nakladalnih ramp, klančin, dostopov in drugih ureditev za dostop in neovirano rabo objekta. |
| 6 | Manjša dela na konstrukcijskih elementih objekta | Med ta dela med drugim spadajo: vzdrževanje nosilnih konstrukcijskih elementov in manjši inštalacijski preboji konstrukcijskih elementov premera do 16 cm, ki ne zmanjšujejo bistveno njihove nosilnosti. |
| 7 | Druga vzdrževalna dela na gradbenih inženirskih objektih | Med ta dela med drugim spadajo: vzdrževanje in popravilo konstrukcijskih elementov, vzdrževanje drugih delov objekta in njegove izboljšave. |

**OBRAZLOŽITEV**

**k 1. členu**

Nova Uredba o razvrščanju objektov (v nadaljnjem besedilu; uredba) sledi določbi Gradbenega zakona (Uradni list RS, št. 199/21; v nadaljnjem besedilu: GZ-1), ki ohranja do sedaj veljavni sistem klasificiranja objektov po njihovem namenu. Uredba na podlagi GZ-1 razvršča objekte po zahtevnosti gradnje in jih deli na zahtevne, manj zahtevne, nezahtevne in enostavne ter sledi načelom uveljavljenega sistema Uredbe o razvrščanju objektov (Uradni list RS, št. 37/18; v nadaljnjem besedilu: URO), ki posebna merila veže na klasifikacijo objektov. Uredba v nadaljevanju vedno uporablja izraz »klasificiranje objekta«, ko se določajo pravila glede klasifikacije objekta po njihovem namenu in izraz »razvrščanje objekta«, ko se določajo pravila za razvrščanje objekta glede na zahtevnost gradnje.

Kot novost uredba poleg vzdrževalnih del določa tudi merila za manjšo rekonstrukcijo.

**k 2. členu**

Določeno je, da se uredba oziroma v njej določeno klasificiranje in razvrščanje objektov uporablja pri projektiranju in dovoljevanju gradnje oziroma uporabe objektov, pa tudi za evidentiranje v PIS ter če je tako določeno s predpisom npr. pri določanju obveznosti uporabe tehničnih smernic glede na vrste objektov.

Izrecno je določeno, da se uredba ne uporablja za razvrščanje enostavnih objektov, vzdrževalnih del v javno korist in tistih vzdrževalnih del, ki so določena s posebnimi predpisi. Pri tem se še vedno dopušča uporabo razvrstitve iz uredbe, če bi bila ta za investitorja ugodnejša. Zaradi jasnosti je določeno, da se uredbe tudi ne uporablja za razvrščanje manjših naprav za proizvodnjo električne energije iz obnovljivih virov energije, ki se postavljajo v skladu z Uredbo o manjših napravah za proizvodnjo električne energije iz obnovljivih virov energije ali s soproizvodnjo z visokim izkoristkom (Uradni list RS, št. 14/20 in 121/21 – ZSROVE).

Dodatno se določa, da se uredba ne uporablja za razvrščanje začasnih objektov, saj le-te ureja Pravilnik o začasnih objektih.

**k 3. členu**

Člen določa pomen uporabljenih izrazov v uredbi. Tako je izraz »fizična povezanost stavbe« definiran kot pojem, ki opisuje različne možne grajene povezave med stavbami, ki omogočajo prehajanje iz ene v drugo stavbo ali prostore stavbe in omogoča, glede na različne situacije (npr. večje povezane kompleksne gradnje, vrstne hiše ali zgolj dotikajoče pomožne stavbe), natančnejše definiranje kdaj se take prehode dopušča ali prepoveduje za namen definiranja stavbe, ki se lahko samostojno klasificira in razvršča.

Funkcionalni kompleks nadomešča v URO uveljavljen pojem funkcionalno zaokroženo območje in ga definira kot gradbeni inženirski objekt, ki je sestavljen iz skupine objektov (posameznih stavb in posameznih gradbenih inženirskih objektov), ki pa sami po sebi praviloma nimajo namena, temveč šele skupaj tvorijo delujočo celoto. Tako npr. samo ograja ali samo sanitarije ali samo sprejemna stavba ali samo urejeno parkirišče ali samo izvedene grajene terase dobijo pravi namen šele, če se jih obravnava kot funkcionalni kompleks, klasificiran kot kamp, ki je gradbeni inženirski objekt CC-SI 24122 Drugi gradbeni inženirski objekti za šport, rekreacijo in prosti čas. Pri tem se dopušča, da so objekti fizično povezani, to je z grajeno povezavo med objektoma, kot tudi samo skupno uporabo določeno na podlagi predpisa (npr. grajeni objekti znotraj kampa, katerega sestavne dele določa Pravilnik o minimalnih tehničnih pogojih in o obsegu storitev za opravljanje gostinske dejavnosti (Uradni list RS, št. 35/17)) ali pa je njihova povezava odvisna od uporabe, saj vsak zase nima svoje funkcije (npr. stavbe in gradbeni inženirski objekti znotraj športnega kompleksa).

Zakon o urejanju prostora ((Uradni list RS, št. 199/21; v nadaljnjem besedilu: ZUreP-3) na novo definira pomožni objekt, zato se pri uporabi uredbe opušča uporabo »pripadajočega« objekta. Vendar pa uredba še vedno definira glavni objekt, ki je objekt, določen glede na osnovni namen gradnje in s pomočjo katerega se definira pomožni objekt, kot je določen v ZUreP-3 (pomožni objekt je objekt, ki funkcionalno dopolnjuje glavne obstoječe oziroma načrtovane objekte tako, da izboljšuje in dopolnjuje njihove bivalne, delovne oziroma obratovalne pogoje; lahko je samostoječi ali se osnovnega objekta dotika, vendar z njim konstrukcijsko ni povezan; po velikosti praviloma ne presega osnovnih objektov in zanj niso potrebni novi komunalni in drugi priključki; ko sta določena obseg in velikost gradbene parcele ali pripadajočega zemljišča objekta, se pomožni objekt lahko gradi izključno na zemljišču, ki je namenjeno redni rabi objekta; dopustnost pomožnih objektov se določi v prostorskem izvedbenem aktu). Kot glavni objekt se tako določi npr. enostanovanjska stavba (CC-SI 11100), če sta na njeni gradbeni parceli, za namen te stavbe grajena še garažna stavba (CC-SI 12420) ali bazen (CC-SI 24122), pa sta slednja določena kot pomožna objekta. Glavnega objekta se ne določa po velikosti, temveč glede na osnovni namen gradnje in na katerega se vežejo pomožni objekti. Na zemljišču, predvidenem za gradnjo, je lahko hkrati tudi več glavnih objektov (npr. šola CC-SI 12630 in športna dvorana CC-SI12650). Samo če je posameznim objektom treba dodati oznako, da se gradijo kot pomožni objekt, se določa tudi glavni oziroma glavne objekte (npr. zaradi ugotavljanja skladnosti s prostorskim aktom ali zahtev drugih predpisov), v nasprotnem primeru za namen klasifikacije in razvrščanja objektom ni treba določati, da gre za glavni objekt.

Za namen jasnega določanja pravil glede manjše rekonstrukcije, vzdrževalnih del in razvrščanja, Uredba določa definicijo nadstrešnice in nadstreška, pri čemer je bistvena razlika, da v primeru nadstreška obravnava konstrukcijsko povezane elemente objekta, za razliko od nadstrešnice, kot konstrukcijo samostojnega objekta s streho brez obodnih sten.

Med izrazi se definira tudi zunanje naprave in zunanjo opremo. Ne gre za nova pojma, saj jih je uporabljala že prej veljavna uredba, vendar se z novo definicijo točno določa, da gre samo za tehnološke naprave, ki služijo za delovanje objekta, kot npr. toplotne črpalke, male čistilne naprave za samooskrbo objekta itd. ter grajeno opremo, kot npr. različne protitočne mreže za zaščito vozil ali predmetov, pergole, ograje itd.. Oba pojma se nanašata le na naprave in opremo, ki se jih postavlja na sam objekt ali v okviru zunanje ureditve objekta.

Uredba definira izraz »zunanja ureditev objekta«, ki se ga uporablja za določitev dela zemljišča ob objektu, ki je trajno namenjen redni rabi objekta. V skladu s 190. členom ZUreP-3 bo za novozgrajene manj zahtevne in zahtevne objekte, grajene v območju stavbnih zemljišč, to zemljišče določeno kot (del) gradbene parcele v projektni dokumentaciji za pridobitev mnenj in gradbenega dovoljenja. Pri drugih objektih in za obstoječe objekte je to zemljišče lahko:

* določeno v gradbenem dovoljenju, na podlagi katerega je ali bo objekt zgrajen,
* določeno v odločbi, na podlagi katere je bilo k stavbi določeno funkcionalno zemljišče, na podlagi Zakona o urejanju naselij ali gradbena parcela na podlagi Zakona o graditvi objektov,
* določeno v odločbi o ugotovitvi pripadajočega zemljišča k stavbi, v skladu s predpisom, ki ureja vzpostavitev etažne lastnine na določenih stavbah in ugotavljanju pripadajočega zemljišča,
* zemljišče, ki se pred 1. 6. 2022 ureja in se dejansko uporablja kot gradbena parcela objekta, če ima lastnik objekta na tem zemljišču pridobljeno lastninsko ali drugo stvarno pravico, ki izkazuje pravico graditi v skladu z GZ-1 in ne presega največje dopustne površine gradbene parcele v skladu s prostorskim izvedbenim akto.

**k 4. členu**

Uredba na splošno določa, da se razvršča in klasificira posamezen objekt, pri čemer je ključno, da je objekt konstrukcijsko samostojen (ni odvisen do drugih objektov, na katerega bi se konstrukcijsko navezoval) in je hkrati funkcionalno samostojen.

V drugem odstavku je določeno, kdaj se še lahko objekt samostojno razvršča in klasificira. Tako se samostojno klasificira vsaka samostoječa stavba. Pri tem se v to šteje vse njene grajene dele (npr. pri stavbi temelj, zid, strop, streha, vertikalne komunikacije, balkon) skupaj z inštalacijami, napravami in opremo znotraj stavbe, ki skupaj zagotavljajo delovanje objekta (npr. vodovodna inštalacija, kanalizacija, elektro inštalacija).

Samostojno se razvršča in klasificira tudi pomožna stavba, ki se dotika glavne stavbe. Pri tej določbi je pogoj, da sta stavbi konstrukcijsko (to je zajeto že v sami definiciji pomožnega objekta v skladu z ZUreP-3) in požarno ločeni. Ker pomožni objekti v skladu z ZUreP-3 nimajo lastnih priključkov na gospodarsko javno infrastrukturo, sta lahko objekta povezana s skupnimi inštalacijami. V izogib načrtnemu drobljenju stavbe na več manjših stavb, je pri tej izjemi izrecno določeno, da stavbi ne smeta biti fizično povezani. S tem se razlikuje situacija, ko se postavlja pomožno stavbo ob glavno stavbo (npr. gradnja garažne stavbe ali skladiščne stavbe, ki se glavne stavbe samo dotika, nista pa fizično povezani) od situacije, ko gre za prizidavo objekta (ne glede na konstrukcijsko in požarno ločenost) in se glavnemu objektu povečajo gabariti (dotikajoča garaža fizično povezana z glavnim objektom, kot nov dodaten prostor glavne stavbe, s čemer se poveča gabarit glavnega objekta).

Samostojno se razvršča in klasificira tudi nadstrešnica, ki se dotika drugih stavb. Ponovno se omogoča njeno obravnavo kot posamezen objekt, kljub temu, da je fizično in funkcionalno povezana z glavno stavbo. Pogosto se tovrstne stavbe postavljajo za prekrivanje dovozov, vhodov ali pa predstavljajo odprto bivalno površino ob stavbi, pri čemer pa gre za gradbenotehnično enostavne stavbe. Samostojno se dopušča razvrščanje in klasificiranje samo nadstrešnice, ki se sosednje stavbe oziroma stavb dotika samo z dveh strani.

Samostojno se razvršča in klasificira tudi objekt gospodarske javne infrastrukture z njegovimi posameznimi deli, inštalacijami, napravami in opremo. (Npr. v skladu z Zakonom o cestah javno cesto sestavlja cestni svet, cestno telo, cestišče, brežine ceste, prometna signalizacija in prometna oprema itd.).

Tudi funkcionalne komplekse kot gradbene inženirske objekte, ki so sestavljeni iz več posameznih objektov (stavb in gradbenih inženirskih objektov) grajene znotraj določenega območja, se razvršča in klasificira kot celota.

Uredba v nadaljevanju določa izjemo, kdaj se lahko samostojno razvršča in klasificira stavbo, tudi če ni samostoječa. Tako je v tretjem odstavku dodan primer, ko se dve ali več stavb dotikajo, vendar gre za samostojne stavbe, ki se uporabljajo ločeno (npr. večji kompleks poslovnih in stanovanjskih stolpnic s skupnimi garažnimi stavbami). Pogoj za njihovo ločeno obravnavo je konstrukcijska in požarna ločenost. Da gre za posamezne objekte je pogojeno tudi s tem, da imajo ločene priključke na vodovod, kanalizacijo in elektriko. Pri tem je izrecno dovoljeno, da so dotikajoče stavbe med seboj povezane tudi z grajenimi elementi, kot so različni prehodi, vrata, dvigala, tunel, itd.. Kot dve posamezni stavbi ni možno obravnavati npr. ene stavbe, ki je grajena na strehi druge stavbe (konstrukcijska povezanost), ne glede na izpolnjevanje ostalih pogojev. Kot posamezno stavbo se tako lahko obravnava npr. poslovno stavbo in garažno stavbo, če se ti zgolj dotikata (nista konstrukcijsko povezani), sta požarno ločeni, imata vsaka svoj vodovodni, kanalizacijski in elektro priključek, če jih potrebujeta, lahko pa sta povezani s prehodi in imata skupen priključek na javno cesto.

V četrtem odstavku se določa izjema za dvojčke ali vrstne stanovanjske stavbe, ko se posamezna enota znotraj njih šteje za posamezen objekt, čeprav ne gre za samostojen objekt in ima s sosednjim objektom lahko tudi skupen konstrukcijski element. Pri tem pa je treba razlikovati, da gre le za določitev »posameznega objekta« za namen klasifikacije in razvrščanja, s čemer pa se ne vpliva na druge pravne posledice, ki izhajajo iz skupne lastnine ter obveznosti pridobivanja soglasij za posege na skupno lastnino, ki jo npr. predstavlja skupen zid.

Nekatere zunanje tehnološke naprave se lahko glede na različno zahtevnost in različno funkcijo pojavljajo tudi kot samostojni objekti (npr. centralna čistilna naprava) ali pa so le naprave za delovanje (glavnega) objekta (npr. mala čistilna naprava, ki se uporablja za samooskrbo objekta). Prav tako uredba za nekatero grajeno opremo (npr. oporni zidovi in ograje) določa svojo klasifikacijo, večina grajene opreme (npr. pergole, grajeni kamini, robniki, tlakovane ali drugače utrjene površine, grajena razsvetljava, protitočna mreža) pa svoje klasifikacije nima, saj gre le za dodatno grajeno opremo prostora. Z namenom enotne obravnave se za to določa splošno pravilo, da se zunanje naprave in zunanja oprema, ki se postavljajo na objekt ali znotraj zunanje ureditve objekta šteje za posamezne gradbene inženirske objekte le, če so tudi v Prilogi 1 opredeljeni kot objekt (npr. mala čistilna naprava kot CC-SI 22232, rezervoar za zbiranje deževnice kot CC-SI 24208, ograja CC-SI 24205) in se jih šteje za pomožen posamezen objekt.

**k 5. členu**

Določba ohranja pravilo, da se klasificira objekt na podlagi njegovega namena. Ohranja se tudi strukturiranost klasifikacijske oznake, deljene na pet ravni, ki so povzete po mednarodni klasifikaciji vrst objektov Classification of Types of Constructions (v nadaljevanju: CC). Klasifikacijske oznake objektov so določene v Prilogi 1 te uredbe.

Natančneje se določa pravila, da se objektom določa klasifikacija do podrazreda (petmestna številka).

Uredba, kot izjemo določa, da se za namen dovoljevanja, ne klasificira gradbenih inženirskih objektov, ki so razvrščeni med enostavne objekte. GZ-1 določa obveznost prijave gradnje enostavnih stavb, zato je določeno, da se za namen dovoljevanja, klasificirajo vse stavbe in njihove funkcionalne enote enake namembnosti, za posamezne gradbene inženirske objekte, pa le zahtevne, manj zahtevne in nezahtevne, saj se za enostavne gradbene inženirske objekte ne določa obveznosti pridobivanja dovoljenj, niti jih ni treba prijaviti občini.

Določa se pravilo klasifikacije večnamenskega objekta. Če so znotraj posameznega objekta različne funkcionalne enote enakega namena, se klasificirajo tudi te (npr. poslovno stanovanjska stavba ima lahko več funkcionalnih enot enakega namena – stanovanjski del, ki se klasificira kot CC-SI 11220 tri in večstanovanjske stavbe, trgovski del, ki se klasificira kot CC-SI 12301 trgovske stavbe in pisarniški del, ki se klasificira kot CC-SI 12203 druge poslovne stavbe). Za določanje klasifikacije večnamenskim objektom kot celote, se ohrani pravilo pretežnega namena.

Šesti odstavek določa pravilo, da se v primeru funkcionalnih kompleksov klasificira celoto in poleg tega tudi posamezne objekte znotraj kompleksa. Primer: kamp je praviloma ograjeno zemljišče, na katerem se nahaja sprejemna stavba, sanitarije, utrjene parcele za kampiranje (lahko so tudi komunalo opremljene), morebitne izven standardne nastanitve, urejena otroška in športna igrišča, grajene poti in razsvetljava, mala čistilna naprava, parkirišče,... V skladu z uredbo se kamp kot celota klasificira kot 24122 CC-SI Drugi gradbeni inženirski objekt za šport, rekreacijo in prosti čas, znotraj njega pa se po splošnih pravilih klasificira tudi vsako posamezno stavbo, npr. sprejemno pisarno, sanitarije, izven standardno nastanitveno enoto in posamezne gradbene inženirske objekte, kot npr. parkirišče, malo čistilno napravo.

Uredba določa novost, da se pomožnemu objektu poleg njegove klasifikacije, ki je določena glede na njegov namen, doda tudi klasifikacijo glavnega objekta, kateremu pomožni objekt služi.

Za primere, ko se del stavbe ali cela stavba v različnih časovnih obdobjih v letu uporablja za več različnih namenov (kot npr. dopoldan kot pisarne, popoldan kot društvene dejavnosti ali tri četrtine leta kot stanovanje in četrtino leta kot prostor za kratkotrajno nastanitev) se kot novost dodaja možnost določitve dveh klasifikacij za isto stavbo. Ta kriterij velja, kadar pri tem ni treba izvajati nobenih gradbenih del in so hkrati za vse namene predpisani enaki gradbeno tehnični in drugi pogoji oziroma so za vse namene le-ti izpolnjeni.

**k 6. členu**

Tudi razvrščanje se v celoti veže na splošno pravilo, kdaj se objekt samostojno razvršča in klasificira ter se jih pri tem razvršča po splošnih pravilih določenih v uredbi in posebnih pravilih določenih v Prilogi 1.

Uredba še vedno razvršča večnamenski objekt glede na pretežni namen. Ohranja se pravila razvrščanja, da se večnamenski objekt razvrsti po najvišji zahtevnosti posamezne funkcionalne enote enakega namena. Ohranja se tudi pravilo, da se zaradi spreminjanja objekta spreminja tudi razvrščanje po zahtevnosti.

Za funkcionalni kompleks se ohranja pravilo, kot je bilo določeno za funkcionalno zaokroženo območje, ki se ga razvršča kot celota, poleg tega pa se znotraj njega razvrščajo še posamezni objekti. Je pa v tem primeru določena izjema, da se naknadno grajeni posamezni objekti, ki se gradijo znotraj obstoječega funkcionalnega kompleksa, razvrščajo samostojno. Pri gradnji novega kampa se ga razvršča kot funkcionalni kompleks CC-SI 24122 Drugi gradbeni inženirski objekti za šport, rekreacijo in prosti čas glede na celotno površino predvidenega objekta. Razvrstitev glede na zahtevnost gradnje se preveri tudi za posamezne objekte znotraj funkcionalnega kompleksa in če se kateri od njih razvrsti v višjo zahtevnost kot celotni kompleks, se v to zahtevnost razvrsti celota. Za razliko od razvrščanja novogradenj funkcionalnih kompleksov, se v primeru gradnje posameznega objekta znotraj obstoječega legalnega funkcionalnega kompleksa, le-tega razvršča le glede na njegovo lastno zahtevnost.

V zadnjem odstavku je določeno pravilo za razvrščanje zunanje naprave in zunanje opreme, vendar samo za tiste, ki nimajo svoje klasifikacije glede na Prilogo 1. Razvrščajo se po splošnih merilih za gradbeno inženirske objekte iz uredbe

**k 7. členu**

Uredba bistveno ne spreminja pravil za računanje velikosti objektov. Namesto sklica na definicijo etaže po standardu, se s samo uredbo določa pojem etaže. Prav tako se bosta po novem bruto tlorisna površina in prostornina določala v skladu s pravilnikom, ki določa izračun površin in prostornin. V skladu z GZ-1 je priprava pravilnika predvidena dve leti po uveljavitvi zakona, do takrat pa se še naprej uporablja standard SIST ISO 9836.

GZ-1 določa, da je objekt stavba ali gradbeno inženirski objekt, pri tem pa je opustil druge gradbene posege, zato se tudi v uredbi ne določa pravil za njihovo razvrščanje.

Uredba še vedno deli merila za razvrščanje na splošna merila, ki jih določa v sami uredbi in na posebna merila, ki so določena v Prilogi 1 uredbe in so vezana na klasifikacijo objekta. Pri tem so določena posebna merila tudi takšna, pri katerih se spremenijo tudi splošna merila. V členu so podana tudi pravila zapisa posebnih meril iz Priloge 1, pri čemer se v celoti ohranjajo zapisi, kot jih je uvedla do sedaj veljavna uredba.

**k 8. členu**

V celoti se ohranjajo merila za zahtevne stavbe in gradbene inženirske objekte, opuščena pa so nekatera merila, ki so bila določena za druge gradbene posege.

**k 9. člen**

V kolikor so objekti večji od določenih meril za nezahtevne objekte in manjši od določenih meril za zahtevne objekte, se ti objekti vedno razvrščajo med manj zahtevne objekte.

**k 10. členu**

V členu se ohranja splošna merila za razvrščanje med nezahtevne objekte za stavbe in gradbene inženirske objekte, opušča pa se merila za druge gradbene posege. Pri stavbah se črta tudi merilo nosilnega razpona, ki je določal maksimalni dovoljeni razpon na 5 m. Črtanje tega pravila izhaja iz dosedanje uporabe, ki je pokazala, da samo merilo ne zagotavlja večje varnosti objektov, povzroča pa nestrinjanje pri razlagi pojma med upravnimi organi in projektanti, ki so v izogib (navideznega) postavljanja podpornih stebrov sredi prostorov npr. garaž, skladišč, prikazovali bistveno zahtevnejše konstrukcijske sisteme, s katerimi so želeli obiti pravilo svetle razpetine. Ker gre pri razvrščanju med nezahtevne objekte za objekte z dopustnimi manjšimi površinami in je pri tem posredno že upoštevano merilo nosilnega razpona (do 25 m2, če se v prostoru zadržujejo ljudje, oziroma od 50 ali 100 m2, če gre za garažne ali skladiščne prostore, v katerih se ljudje zadržujejo manj časa), se merilo nosilnega razpona v celoti opušča.

Uredba ohranja razvrščanje proizvodov, danih na trg kot celota, med nezahtevne objekte, pri čemer se zanje uporabi izraz »objekt proizvod« po GZ-1. Poleg že uveljavljenih pravil, določa še dodatno pravilo, da le-ti nimajo lastnih komunalnih in drugih priključkov. Gradnja priključka ni del proizvoda. Objekt, ki rabi lastne priključke, ne izpolnjuje pogoja, da je kot celota dan na trg. Še vedno se ohranja, da morajo ti proizvodi izpolnjevati poleg splošnih predpisov za proizvode, tudi gradbenotehnične predpise.

Ker GZ-1 pojma drugi gradbeni posegi ne pozna več, se v petem odstavku določa poseben pogoj, na podlagi katerega se mora za samo razvrstitev med nezahtevne stavbe upoštevati tudi morebitni izkop ali nasip terena, ki je potreben za izvedbo sicer nezahtevne stavbe. Če je npr. za postavitev nezahtevne garaže, s površino do 50 m2 treba predhodno izkopati teren več kot 2 m globoko, se tak objekt razvrsti med manj zahtevne objekte in ga ni možno razporediti med nezahtevne objekte.

Še vedno se ohranja izjema, ki dopušča, da se v primeru gradnje opornega zidu in na njemu grajene ograje, vsakega od njiju razvršča posebej.

**k 11 člen**

Ohranjajo se splošna merila za razvrščanje enostavnih objektov za stavbe in gradbene inženirske objekte, opušča se merila za druge gradbene posege. Stavbe se glede na posebna merila določena v Prilogi 1 le izjemoma uvrščajo med enostavne objekte. Praviloma so to samo stavbe, v katerih se ljudje dalj časa ne zadržujejo, kot npr. nestanovanjske kmetijske stavbe, zato se tudi v teh primerih splošno merilo nosilnega razpona ukinja, razlogi za to pa so navedeni že v obrazložitvi k 9. členu.

Tudi za razvrstitev stavbe med enostavne objekte se dodaja dodaten pogoj glede na morebitne izvedene izkope ali nasipe. Stavba je enostaven objekt samo, če za njeno izgradnjo ni treba izvesti nasipa ali izkopa terena višine oziroma globine več kot dva metra.

Novost so v samem členu določeni objekti oziroma grajena oprema prostora, ki se ne glede na splošna ali posebna merila vedno razvrščajo med enostavne objekte.

Z razvrstitvijo priključkov med enostavne objekte se ohranja že uveljavljeno prakso. V uredbi uporabljen pojem priključek, se posebej ne definira in se veže na definicije, ki so določene v posameznih resornih predpisih, npr.:

- priključek na javni vodovod je definiran v Uredbi o oskrbi s pitno vodo (Uradni list RS, št. 88/12) kot cevovod od javnega vodovoda do odjemnega mesta in njegova oprema, pri čemer je priključni sklop na javni vodovod, odjemno mesto in obračunski vodomer sestavni deli priključka;

- kanalizacijski priključek je definiran v Uredbi o odvajanju in čiščenju komunalne odpadne vode (Uradni list RS, št. 98/15, 76/17, 81/19 in 194/21) kot cevovod s pripadajočo opremo in poteka od mesta priključitve na javno kanalizacijsko omrežje do zadnjega jaška pred objektom, ki je priključen na javno kanalizacijsko omrežje;

- priključek na plinovod je definiran v Zakonu o oskrbi s plinom (Uradni list RS št. 204/21) kot plinovod, namenjen povezavi sistema in odjemnega mesta, kjer uporabnik sistema odjema plin iz sistema, ali povezavi sistema in vstopne točke v sistem, kjer uporabnik sistema plin prevzema v sistem. Priključek se na distribucijskem sistemu začne na priključnem mestu na distribucijskem sistemu in konča z glavno požarno pipo ali ventilom pri uporabniku sistema;

- priključek v skladu z Energetskim zakonom (Uradni list RS, št. 60/19 – uradno prečiščeno besedilo, 65/20, 158/20 – ZURE, 121/21 – ZSROVE, 172/21 – ZOEE in 204/21 – ZOP) pomeni vod, ki poteka od glavnega voda do toplotne postaje pri distribuciji toplote oziroma do požarne pipe pri distribuciji ostalih energetskih plinov;

- NN priključek v skladu s Sistemskimi obratovalnimi navodili za distribucijski sistem električne energije (Uradni list RS, št. 7/21) je:

a) nadzemni priključek z golimi vodniki, ki obsega vod od distribucijskega omrežja do izolatorjev na uporabnikovem strešnem nosilcu, konzoli ali objektu (stavbi, drogu) vključno z izolatorji;

b) nadzemni priključek s samonosilnim kablom, ki obsega samonosilni kabel od distribucijskega omrežja do vključno obešališča – sponk priključka na notranjem delu priključka samonosilnega kabla na objektu uporabnika sistema oziroma vključno priključnih sponk na samonosilnem kablu, ko je kabel speljan v priključno omarico objekta uporabnika sistema;

c) kabelski priključek, ki obsega kabelski vod od distribucijskega omrežja do vključno kabelskih čevljev na vodniku priključnega kabla v priključni omarici objekta uporabnika sistema;

- individualni priključek določen v Zakonu o cestah (Uradni list RS, št. 109/10, 48/12, 36/14 – odl. US, 46/15, 10/18 in 123/21 – ZPrCP) kot cestni priključek na cesto, namenjen dostopu do posameznih stanovanjskih stavb z največ štirimi stanovanji ter kmetijskih in gozdnih površin.

V skladu z Zakonom o rudarstvu so se vrtine za zajem toplote iz zemljine izvajale brez dovoljenj, medtem ko je za vrtine za zajem toplote iz vode poleg predpisanih vodnih soglasji in vodnim dovoljenjem zahtevano tudi gradbeno dovoljenje. Z uvrstitvijo obeh med enostavne objekte se odpravlja neenaka obravnava, saj gre za podoben poseg in enako gradbenotehnično zahtevnost, pri čemer se z razvrstitvijo med enostavne objekte ne posega v zahteve glede pridobivanja vodnih soglasij in vodnih in drugih dovoljenj. Tudi v primeru grajene opreme, kot npr. ekološki otok in urbana oprema ter naprav za opazovanje naravnih pojavov se sledi že do sedaj uveljavljeni razvrstitvi med enostavne objekte. Dodatno se med enostavne objekte po novem vedno uvršča objekte za oglaševanje in informacijske panoje, s katerim se sledi zahtevam nekaterih občin po njihovem večjem nadzoru in urejanju tega področja. Ob tem se upošteva, da 35. člen ZUreP-3 prepoveduje postavitev teh objektov izven poselitvenih območij. Uredba po novem, glede na definicijo posamezne stavbe v povezavi z definicijo zunanjih naprav, še izrecno določa, da so vse naprave za proizvodnjo in hranjenje električne energije iz OVE enostavni objekti.

**k 12. členu**

GZ-1 je uvedel nov pojem manjše rekonstrukcije, ki določa, da so to dela, ki niso vzdrževanje objekta in niso rekonstrukcija, so pa izboljšava ali zamenjava elementov, s katerimi se ne ogroža stabilnosti konstrukcije in se ne poslabšajo gradbeno tehnične lastnosti objekta, zamenjava elementov javnega vodovoda, javne kanalizacije, večji preboji konstrukcije, vgradnja dvigal v notranjosti objekta in manjše povečanje prostornine, ki ne poveča bruto tlorisne površine objekta, ter prizidava zunanjega stopnišča ali dvigala, ki ne povezuje več kot treh etaž.

Do sedaj je vsak večji poseg v nosilno konstrukcijo spadal pod rekonstrukcijo, kar je imelo za posledico pridobitev gradbenega dovoljenja. Novost je, da se manjša rekonstrukcija izvaja na podlagi pisnega mnenja pooblaščenega strokovnjaka s področja gradbeništva, prizidava zunanjega stopnišča ali dvigala pa tudi na podlagi pisnega mnenja pooblaščenega arhitekta. Predvidena rešitev mora biti takšna, da gradbenotehnične lastnosti objekta izboljša ali vsaj ne poslabšuje. Pooblaščeni strokovnjak s področja gradbeništva po izvedeni manjši rekonstrukciji ustreznost izvedenih del pisno potrdi, kar pomeni, da je smiseln nadzor izvedbe sanacije, ki pa je zakon in uredba ne zapovedujeta.

Kot za vzdrževalna dela, se tudi manjša rekonstrukcija določa v Prilog 2.

**k 13. členu**

GZ-1 določa, da so dela, ki sodijo pod vzdrževanje objekta namenjena ohranjanju uporabnosti in vrednosti objekta, izboljšave, ki upoštevajo napredek tehnike, in manjši inštalacijski preboji. Uredba definira, da sodijo pod vzdrževanje objekta dela, ki se izvajajo v, na ali ob obstoječem objektu in jih določa v Prilogi 3.

Do sedaj so nujna dela za zmanjšanje ali odpravo posledic naravnih in drugih nesreč, s katerimi se je vzpostavilo prvotno stanje, sodila pod vzdrževalna dela. Sedaj to ureja GZ-1 v tretjem odstavku 5. člena.

Ohranja se tudi določba, da se dela v zvezi z vzdrževanjem zunanje ureditve objekta štejejo za vzdrževalna dela, če ta ne presegajo meril za enostavne objekte.

**k 14. členu**

Uredbo, kot tudi druge tehnične predpise, ki urejajo gradnjo objektov, dopolnjuje tehnična smernica TSG-V-006 Razvrščanje objektov, ki s primeri in tudi z grafiko pojasnjuje posamezna z uredbo določena pravila.

**k 15. členu**

Uredba za vse začete postopke določa, da se končajo po uredbi na podlagi katerih so bili postopki začeti, pri čemer se zaradi kratkega roka veljave Uredbe o razvrščanju objektov (Uradni list RS, št. 37/18) omogoča uporabo tudi uredbe, ki je veljala pred njeno uveljavitvijo, če so se postopki začeli v času njene veljave.

Izrecno je tudi določeno, da se za gradnjo objektov vse do pridobitve uporabnega dovoljenja oziroma do začetka uporabe objekta upošteva razvrstitev objekta, kot je določena v gradbenem dovoljenju. To je še posebej pomembno, ker je izdaja uporabnega dovoljena samostojen upravni postopek in se bi lahko zgodilo, da bi neupoštevanje zapisanega pravila privedlo do zapletov, kjer bi se presojalo odločitev iz gradbenega dovoljenja in pravno ureditev klasifikacije in razvrščanja v času izdaje uporabnega dovoljenja.

**k 16. členu**

Tudi s to uredbo se omogoča, da se že zgrajeni objekti, ki po velikosti ustrezajo enostavnim objektom po tej uredbi, ne glede na prejšnjo razvrstitev razvrstijo med enostavne objekte po novi uredbi.

**k 17. in 18. členu**

Določa se prenehanje trenutno veljavne uredbe in začetek veljave nove Uredbe.

**k Prilogi 1**

V Prilogi določena klasifikacija objektov in podrobna merila za njihovo razvrščanje v osnovi ostajata nespremenjena glede na URO. Večja sprememba je upoštevanje črtanja drugih gradbenih posegov, ki jih GZ-1 ne določa več in uvrstitev teh med stavbe ali gradbene inženirske objekte, glede na njihove lastnosti. Klasifikacija stavb in gradbenih inženirskih objektov se praviloma spreminja samo na peti ravni v podrazredu in še to zgolj izjemoma. Ključne spremembe klasifikacije so:

* med CC-SI 1212 Druge gostinske stavbe za kratkotrajno nastanitev se dodaja CC-SI 12122 Stavbe za kratkotrajno nastanitev na drevesu,
* CC-SI 1274 Druge stavbe, ki niso uvrščene drugje se deli na več novih podrazredov, in sicer CC-SI 12741 Vojašnice in stavbe za nastanitev policistov, CC-SI 12742 Stavbe sil za zaščito, reševanje in pomoč, gasilski domovi, CC-SI 12743 Zaklonišča, CC-SI 12744 Sanitarije, CC-SI 12745 Stavbe za funkcionalno dopolnitev (kamor sodijo tako nadstrešnice, kot vrtne ute, letne kuhinje, vratarnice in podobne pomožne stavbe katerih namen je le dopolnitev glavnega objekta in nimajo glede na svoj namen lastne klasifikacije, CC-SI 12746 Druge stavbe, ki niso uvrščene drugje,
* v CC-SI 23 Industrijski gradbeni kompleksi, se črta besedica »gradbeni«, tako da se v podrazred CC-SI 23040 uvrščajo vsi objekti industrije, ki niso uvrščeni drugje in ne samo objekti težke industrije,
* tudi CC-SI 24205 Drugi gradbeni inženirski objekti, ki niso uvrščeni drugje se razdeli na CC-SI 24205 Objekti za preprečevanje zdrsov in ograditev (ograje, oporni zidovi in objekti za zadrževanje plazov), kot novost CC-SI 24206 Odprta skladišča in odprte prodajne površine, CC-SI 24207 Nepokrita prezentirana arheološka najdišča in ruševine in že prej omenjeni CC-SI 24208 Drugi gradbeni inženirski objekti, ki niso uvrščeni drugje.

V novi uredbi se minimalno spreminjajo sama merila za razvrščanje. Tudi v primerih dodanih novih klasifikacij se določa enake mejne vrednosti, kot so določene za primerljive objekte. Popravlja se merilo za vodne vrtine v primeru sistemov za namakanje in osuševanje. Dodatno se merila prilagajajo različnim vrstam objektov, ki sodijo med Druge gradbene inženirske objekte za šport, rekreacijo in prosti čas.

**k Prilogi 2**

Na novo je v Prilogi 2 opredeljena manjša rekonstrukcija, ki se deli glede na zahteve GZ-1 na dela, pri katerih zadošča mnenje pooblaščenega strokovnjaka s področja gradbeništva ter na dela, pri katerih je treba pridobiti tudi soglasje občine. Ločeno pa še tista, pri kateri je zahtevano tudi mnenje pooblaščenega arhitekta.

Do sedaj so zamenjave posameznih konstrukcijskih elementov sodile pod vzdrževalna dela, sedaj pa sodijo pod manjšo rekonstrukcijo. Tudi zamenjava celotnega ostrešja in zamenjava delov medetažne konstrukcije, zamenjava več istovrstnih posameznih konstrukcijskih elementov in statične ojačitve posameznega ali več posameznih konstrukcijskih elementov so možne v okviru manjše rekonstrukcije, kar se je do sedaj lahko izvedlo le v okviru rekonstrukcije. Sem pa ne spada npr. zamenjava armirano betonskih ali zidanih elementov in drugih elementov, ki podpirajo konstrukcijske elemente, ki se ne zamenjujejo. Zamenjava nekega elementa pomeni zamenjavo elementa z elementom iz enakega materiala, ki ne pomeni spremembe konstrukcijskega sistema objekta. S posegom se ne sme poslabšati ostalih gradbeno tehničnih lastnosti elementov oziroma objekta in gabariti objekta se ne smejo povečati, razen zaradi povečanja dimenzij konstrukcijskih elementov. V kolikor se streha bistveno spremeni po obliki, kot npr. iz dvokapnice v enokapnico ali ravno streho, se tak poseg ne more več šteti pod manjšo rekonstrukcijo.

Pod manjšo rekonstrukcijo sodijo tudi statične ojačitve posameznega ali več posameznih konstrukcijskih elementov. S posegom se ne sme poslabšati ostalih gradbeno tehničnih lastnosti elementa oziroma objekta. Med te posege spadajo npr. manjši posegi za potresne ojačitve objektov, kot so vgradnja armirano betonskih ali jeklenih podometnih protipotresnih vezi, injektiranje zidov, ojačitev s karbonskimi in drugimi vlakni.

Izvedbe frčad ne sodijo več pod vzdrževalna dela ampak pod manjšo rekonstrukcijo, v kolikor gre za povečanje prostornine in ne bruto tlorisne površine objekta. Obodni zid oziroma kolenčni zid se lahko v okviru manjše rekonstrukcije dvigne do višine 30cm.

GZ-1 določa, da sodijo pod manjšo rekonstrukcijo tudi zamenjava elementov javnega vodovoda, javne kanalizacije, kar se je do sedaj uvrščalo pod vzdrževalna dela.

Nepohodni konzolni nadstrešek površine do 6 m2 se uvršča pod manjšo rekonstrukcijo.

Večji konstrukcijski preboji ter povečanje obstoječih odprtin v konstrukcijskih stenah se lahko izvedejo kot manjša rekonstrukcija kadar površina prereza preboja ne presega tretjine površine konstrukcije na kateri se izvaja preboj, preboj pa hkrati ni širši od dveh metrov. Če se dela preboj na steni, se za površino konstrukcije šteje površina te stene v eni etaži. Če se dela preboj skozi medetažno ploščo, se za površino konstrukcije šteje površina dela plošče, ki jo omejujejo okoliški nosilni elementi kot so stene, stebri in nosilci.

Kadar se delajo novi preboji na fasadi stavbe, mora biti ravnina dela fasade stavbe, na kateri se dela preboj, oddaljena od meje zemljišča drugega lastnika več kot 2 m, saj se s tem prepreči, da bi se izvajali preboji preblizu sosednjim stavbam, sosedi pa pri manjših rekonstrukcijah ne sodelujejo, saj upravnega postopka ni. Skupna velikost prebojev ne sme presegati tretjine površine tiste strani posamezne fasade na kateri se nahaja odprtina. Hkrati pa noben preboj ne sme biti širši od 2 m.

Dopustna je tudi vgradnja dvigal v notranjosti stavbe, kjer se lahko posega v nosilno konstrukcijo stavbe na podlagi pisnega mnenja pooblaščenega strokovnjaka s področja gradbeništva. Poseg ne sme poslabšati gradbenotehničnih lastnosti objekta.

Kadar se naknadno gradijo nakladalne rampe in klančine in so konstrukcijsko povezane na obstoječo stavbo, se ti posegi razvrščajo pod manjšo rekonstrukcijo.

Sedaj je možna prizidava zunanjega stopnišča ali dvigala k stavbi v okviru manjše rekonstrukcije, v kolikor ne povezuje več kot treh etaž in je zunanji rob oddaljen od sosednjega objekta več kot 4 m. Prizidava zunanjega stopnišča ali dvigala poleg pisnega mnenja pooblaščenega strokovnjaka s področja gradbeništva zahteva tudi pisno mnenje pooblaščenega arhitekta.

**k Prilogi 3**

Zaradi dodanih meril za manjšo rekonstrukcijo, ki je določena v Prilogi 2, se vzdrževalna dela določajo v Prilogi 3. Oblika in vsebina se ohranja, kot je bila že določena v URO, razen manjših sprememb.

Zmanjša se površina nepohodnega konzolnega nadstreška nad vhodom iz 4 m2 na 2 m2, saj je večji dopusten le kot manjša rekonstrukcija. Poveča se dopusten premer inštalacijskih prebojev na premer 16 cm, če se ob tem nosilnost konstrukcijskih elementov ne zniža občutno.

Zamenjava dotrajanih konstrukcijskih elementov ne sodi več med vzdrževalna dela, ampak v manjšo rekonstrukcijo.

1. Podrobnejša klasifikacija je navedena samo, če so v podrazredu navedena različna merila za razvrščanje. [↑](#footnote-ref-2)
2. To se ne uporablja za kmetijsko opremo v skladu s predpisom, ki ureja kmetijska zemljišča. [↑](#footnote-ref-3)
3. V skladu s predpisom, ki ureja opazovanje seizmičnosti na območju velike pregrade. [↑](#footnote-ref-4)
4. V skladu s predpisi, ki urejajo kmetijska zemljišča. [↑](#footnote-ref-5)
5. V skladu s predpisi, ki urejajo elektronske komunikacije. [↑](#footnote-ref-6)
6. V skladu s predpisi, ki urejajo elektronske komunikacije. [↑](#footnote-ref-7)
7. V skladu s predpisi, ki urejajo rudarstvo. [↑](#footnote-ref-8)
8. Določbe zakona, ki ureja graditev, se ne uporabljajo za te objekte, zato se ne razvrščajo po zahtevnosti gradnje. [↑](#footnote-ref-9)
9. Ne velja za zunanje naprave in zunanjo opremo. [↑](#footnote-ref-10)
10. V skladu s predpisi, ki urejajo lovstvo. [↑](#footnote-ref-11)
11. V skladu s predpisom, ki ureja odlagališča odpadkov. [↑](#footnote-ref-12)
12. To se ne uporablja za kmetijsko opremo v skladu z zakonom, ki ureja kmetijska zemljišča (npr. grajena obora, grajena ograja za pašo živine, grajena ograja ter opora za trajne nasade). [↑](#footnote-ref-13)
13. Npr. sidrana pilota stena, sidrana membranska stena, kombinacija jeklenih mrež in sider. [↑](#footnote-ref-14)
14. Poleg zahtev iz te priloge se vzdrževalna dela izvaja tudi tako, da dela niso v nasprotju s prostorskim izvedbenim aktom, gradbenimi in drugimi predpisi in so v skladu s predpisanimi pridobljenimi mnenji ali soglasji. [↑](#footnote-ref-15)